#304: Doa Iftitah dalam Solat Sunat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum bacaan doa iftitah ketika melakukan solat sunat? Dan saya pernah terdengar bahawa bacaan doa iftitah ini ada pelbagai bentuk dan lafaz. Boleh jelaskan?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Doa iftitah merupakan bacaan yang dibaca sebelum membaca Surah al-Fatihah. Ini berdasarkan hadis yang diriwayatkan oleh Aisyah RA, katanya:
كَانَ النَّبِيُّ صَلَّى اللَّهُ عَلَيْهِ وَسَلَّمَ إِذَا افْتَتَحَ الصَّلَاةَ قَالَ: سُبْحَانَكَ اللَّهُمَّ وَبِحَمْدِكَ وَتَبَارَكَ اسْمُكَ وَتَعَالَى جَدُّكَ وَلَا إِلَهَ غَيْرُكَ
Maksudnya:
“Apabila Baginda Nabi SAW memulakan solat, Baginda akan membaca: Maha Suci Engkau wahai Allah dan segala puji bagi Engkau. Nama-Mu penuh berkat dan Maha Tinggi. Tiada Tuhan yang berhak disembah melainkan Engkau.”
[1]
Membaca doa iftitah adalah antara perkara sunat yang dituntut untuk dibaca di dalam solat. Imam Al-Nawawi menjelaskan: “(Rukun) Yang keempat adalah membaca Al-Fatihah dan disunatkan selepas takbiratul ihram untuk membaca doa Iftitah.”
[2]
Ia sunat dibaca pada permulaan rakaat yang pertama sama ada solat fardhu mahupun solat sunat. Imam al-Nawawi berkata: “Perkara yang disebutkan ini menjelaskan sunatnya membaca doa Iftitah bagi setiap orang yang mendirikan solat. Ianya termasuk juga solat Sunat Rawatib, solat Sunat Mutlak, Solat Sunat Hari Raya, Solat Solat Gerhana dan lain-lain pada permulaan qiyam yang pertama (rakaat pertama). Bacaan tersebut dikecualikan pada dua tempat (iaitu Solat Jenazah dan orang yang masbuk).”
[3]
Berbalik kepada persoalan di atas, terdapat pelbagai bentuk bacaan doa iftitah yang diriwayatkan dalam pelbagai hadis. Antaranya adalah:
Bacaan Pertama
اللَّهُمَّ بَاعِدْ بَيْنِي وَبَيْنَ خَطَايَايَ، كَمَا بَاعَدْتَ بَيْنَ المَشْرِقِ وَالمَغْرِبِ، اللَّهُمَّ نَقِّنِي مِنَ الخَطَايَا كَمَا يُنَقَّى الثَّوْبُ الأَبْيَضُ مِنَ الدَّنَسِ، اللَّهُمَّ اغْسِلْ خَطَايَايَ بِالْمَاءِ وَالثَّلْجِ وَالبَرَدِ
Maksudnya:
“Ya Allah, jauhkanlah aku dengan kesalahanku, sebagaimana Engkau telah jauhkan antara Timur dan Barat. Ya Allah, sucikanlah aku daripada kesalahan, sebagaimana Engkau mensucikan salju putih daripada kotoran. Ya Allah, bersihkanlah kesalahanku dengan air, salju dan embun.”
[4]
Bacaan Kedua
وَجَّهْتُ وَجْهِيَ لِلَّذِي فَطَرَ السَّمَاوَاتِ وَالْأَرْضَ حَنِيفًا، وَمَا أَنَا مِنَ الْمُشْرِكِينَ، إِنَّ صَلَاتِي، وَنُسُكِي، وَمَحْيَايَ، وَمَمَاتِي لِلَّهِ رَبِّ الْعَالَمِينَ، لَا شَرِيكَ لَهُ، وَبِذَلِكَ أُمِرْتُ وَأَنَا مِنَ الْمُسْلِمِينَ، اللهُمَّ أَنْتَ الْمَلِكُ لَا إِلَهَ إِلَّا أَنْتَ أَنْتَ رَبِّي، وَأَنَا عَبْدُكَ، ظَلَمْتُ نَفْسِي، وَاعْتَرَفْتُ بِذَنْبِي، فَاغْفِرْ لِي ذُنُوبِي جَمِيعًا، إِنَّهُ لَا يَغْفِرُ الذُّنُوبَ إِلَّا أَنْتَ، وَاهْدِنِي لِأَحْسَنِ الْأَخْلَاقِ لَا يَهْدِي لِأَحْسَنِهَا إِلَّا أَنْتَ، وَاصْرِفْ عَنِّي سَيِّئَهَا لَا يَصْرِفُ عَنِّي سَيِّئَهَا إِلَّا أَنْتَ، لَبَّيْكَ وَسَعْدَيْكَ وَالْخَيْرُ كُلُّهُ فِي يَدَيْكَ، وَالشَّرُّ لَيْسَ إِلَيْكَ، أَنَا بِكَ وَإِلَيْكَ، تَبَارَكْتَ وَتَعَالَيْتَ، أَسْتَغْفِرُكَ وَأَتُوبُ إِلَيْكَ
Maksudnya:
“Aku hadapkan wajahku kepada Zat yang Maha Pencipta langit dan bumi sebagai Muslim yang ikhlas dan aku bukan termasuk dalam kalangan orang yang mensyirikkan Allah. Sesungguhnya solatku, sembelihanku, hidupku dan matiku, hanya semata-mata untuk Allah Tuhan semesta alam. Tidak ada sekutu bagi-Nya. Oleh kerana itu, aku patuh kepada perintah-Nya, dan aku termasuk dalam kalangan orang yang aku berserah diri. Ya Allah, Engkaulah Maha Penguasa. Tidak ada Tuhan yang berhak disembah selain Engkau. Maha Suci Engkau dan Maha Terpuji. Engkaulah Tuhanku dan aku adalah hamba-Mu. Aku telah menzalimi diriku sendiri dan akui dosa-dosaku. Maka, ampunilah semua dosa-dosaku. Sesungguhnya, tidak ada yang boleh mengampuni segala dosa melainkan Engkau. Tunjukilah aku akhlak yang paling terbaik. Tidak ada yang dapat menunjukkannya melainkan hanya Engkau. Jauhkanlah dariku akhlak yang buruk. Kerana sesungguhnya tidak ada yang sanggup menjauhkannya melainkan hanya Engkau. Aku patuhi segala perintahMu, dan aku tolong agama-Mu. Segala kebaikan berada di tangan-Mu. Sedangkan kejahatan tidak datang daripada-Mu. Aku berpegang teguh denganMu dan kepada-Mu. Maha Suci Engkau dan Maha Tinggi. Kumohon ampun dariMu dan aku bertaubat kepada-Mu.”
[5]
Bacaan Ketiga
اللَّهِ أَكْبَرُ وَجَّهْتُ وَجْهِيَ لِلَّذِي فَطَرَ السَّمَوَاتِ وَالْأَرْضَ حَنِيفًا مُسْلِمًا وَمَا أَنَا مِنَ الْمُشْرِكِينَ، إِنَّ صَلَاتِي وَنُسُكِي وَمَحْيَايَ وَمَمَاتِي لِلَّهِ رَبِّ الْعَالَمِينَ لَا شَرِيكَ لَهُ وَبِذَلِكَ أُمِرْتُ وَأَنَا أَوَّلُ الْمُسْلِمِينَ، اللَّهُمَّ أَنْتَ الْمَلِكُ لَا إِلَهَ إِلَّا أَنْتَ سُبْحَانَكَ وَبِحَمْدِكَ
Maksudnya:
“Aku hadapkan wajahku kepada Zat yang Maha Pencipta langit dan bumi sebagai Muslim yang ikhlas dan aku bukan termasuk dalam kalangan orang yang mensyirikkan Allah. Sesungguhnya solatku, sembelihanku, hidupku dan matiku, hanya semata-mata untuk Allah Tuhan semesta alam. Tidak ada sekutu bagi-Nya. Maka aku patuh kepada perintah-Nya, dan aku termasuk dalam kalangan orang yang awal berserah diri. Ya Allah, Engkaulah Maha Penguasa. Tidak ada Tuhan yang berhak disembah selain Engkau. Maha Suci Engkau dan Maha Terpuji.”
[6]
Bacaan Keempat
إِنَّ صَلَاتِي وَنُسُكِي وَمَحْيَايَ وَمَمَاتِي لِلَّهِ رَبِّ الْعَالَمِينَ لَا شَرِيكَ لَهُ، وَبِذَلِكَ أُمِرْتُ وَأَنَا مِنَ الْمُسْلِمِينَ. اللَّهُمَّ اهْدِنِي لِأَحْسَنِ الْأَعْمَالِ وَأَحْسَنِ الْأَخْلَاقِ لَا يَهْدِي لِأَحْسَنِهَا إِلَّا أَنْتَ، وَقِنِي سَيِّئَ الْأَعْمَالِ وَسَيِّئَ الْأَخْلَاقِ لَا يَقِي سَيِّئَهَا إِلَّا أَنْتَ
Maksudnya:
“Sesungguhnya solatku, sembelihanku, hidupku dan matiku, hanya semata-mata untuk Allah Tuhan semesta alam. Tidak ada sekutu bagi-Nya. Maka, aku patuh kepada perintah-Nya, dan aku termasuk dalam kalangan orang yang aku berserah diri. Ya Allah, tunjukilah aku amal dan akhlak yang terbaik. Tidak ada yang dapat menunjukkanku kepadanya kecuali Engkau. Jauhkanlah aku dari amal dan akhlak yang buruk. Tidak ada yang dapat menjauhkanku darinya kecuali Engkau.”
[7]
Bacaan Kelima
Saidina Umar ibn al-Khattab diriwayatkan pernah menguatkan bacaan doa ini ketika dalam solat iaitu:
سُبْحَانَكَ اللَّهُمَّ وَبِحَمْدِكَ، تَبَارَكَ اسْمُكَ، وَتَعَالَى جَدُّكَ، وَلَا إِلَهَ غَيْرُكَ
Maksudnya:
“Maha suci Engkau, ya Allah. Ku sucikan nama-Mu dengan memuji-Mu. Nama-Mu penuh keberkatan. Maha Tinggi Engkau. Tiada Tuhan yang berhak disembah selain Engkau.”
[8]
Bacaan Keenam
سُبْحَانَكَ اللَّهُمَّ وَبِحَمْدِكَ وَتَبَارَكَ اسْمُكَ، وَتَعَالَى جَدُّكَ، وَلَا إِلَهَ غَيْرَكَ»، ثُمَّ يَقُولُ: «لَا إِلَهَ إِلَّا اللَّهُ» ثَلَاثًا، ثُمَّ يَقُولُ: «اللَّهُ أَكْبَرُ كَبِيرًا» ثَلَاثًا
Maksudnya:
“Maha Suci Engkau, ya Allah. Ku sucikan nama-Mu dengan memuji-Mu. Nama-Mu penuh keberkatan. Maha tinggi Engkau. Tidak Tuhan yang berhak disembah selain Engkau, Tiada Tuhan yang berhak disembah selain Allah (3x), Allah Maha Besar (3x)”
[9]
Bacaan Ketujuh
اللهُ أَكْبَرُ كَبِيرًا، وَالْحَمْدُ لِلَّهِ كَثِيرًا، وَسُبْحَانَ اللهِ بُكْرَةً وَأَصِيلًا
Maksudnya:
“Allah Maha Besar dengan segala kebesaran, segala puji bagi Allah dengan pujian yang banyak, Maha Suci Allah, baik waktu pagi dan petang.”
[10]
Bacaan Kelapan
الْحَمْدُ لِلَّهِ حَمْدًا كَثِيرًا طَيِّبًا مُبَارَكًا فِيهِ
Maksudnya:
“Segala puji bagi Allah dengan pujian yang banyak, pujian yang terbaik dan pujian yang penuh keberkatan di dalamnya.”
[11]
Bacaan Kesembilan
اللَّهُمَّ لَكَ الحَمْدُ أَنْتَ قَيِّمُ السَّمَوَاتِ وَالأَرْضِ وَمَنْ فِيهِنَّ، وَلَكَ الحَمْدُ لَكَ مُلْكُ السَّمَوَاتِ وَالأَرْضِ وَمَنْ فِيهِنَّ، وَلَكَ الحَمْدُ أَنْتَ نُورُ السَّمَوَاتِ وَالأَرْضِ وَمَنْ فِيهِنَّ، وَلَكَ الحَمْدُ أَنْتَ مَلِكُ السَّمَوَاتِ وَالأَرْضِ، وَلَكَ الحَمْدُ أَنْتَ الحَقُّ وَوَعْدُكَ الحَقُّ، وَلِقَاؤُكَ حَقٌّ، وَقَوْلُكَ حَقٌّ، وَالجَنَّةُ حَقٌّ، وَالنَّارُ حَقٌّ، وَالنَّبِيُّونَ حَقٌّ، وَمُحَمَّدٌ صَلَّى اللهُ عَلَيْهِ وَسَلَّمَ حَقٌّ، وَالسَّاعَةُ حَقٌّ، اللَّهُمَّ لَكَ أَسْلَمْتُ، وَبِكَ آمَنْتُ، وَعَلَيْكَ تَوَكَّلْتُ، وَإِلَيْكَ أَنَبْتُ، وَبِكَ خَاصَمْتُ، وَإِلَيْكَ حَاكَمْتُ، فَاغْفِرْ لِي مَا قَدَّمْتُ وَمَا أَخَّرْتُ، وَمَا أَسْرَرْتُ وَمَا أَعْلَنْتُ، أَنْتَ المُقَدِّمُ، وَأَنْتَ المُؤَخِّرُ، لاَ إِلَهَ إِلَّا أَنْتَ
Maksudnya:
“Ya Allah, segala puji bagi Engkau. Engkau pemelihara langit dan bumi serta orang-orang yang berada di dalamnya. Segala puji bagi Engkau. Engkau memiliki kerajaan langit, bumi dan siapa saja yang berada di dalamnya. Segala puji bagi Engkau. Engkau adalah cahaya bagi langit, bumi dan siapa saja yang berada di dalamnya. Segala puji bagi Engkau. Engkau Raja langit dan bumi dan Raja bagi siapa saja yang berada di dalamnya. Segala puji bagi Engkau. Engkaulah al-Haq. Janji-Mu pasti benar, firman-Mu pasti benar, pertemuan dengan-Mu pasti benar, firman-Mu pasti benar, syurga itu benar adanya, neraka itu benar adanya, para nabi itu membawa kebenaran, dan Muhammad SAW itu membawa kebenaran, hari kiamat itu benar. Ya Allah, kepada-Mu lah aku berserah diri. Kepada-Mu lah aku beriman. Kepada-Mu lah aku bertawakal. Kepada-Mu lah aku bertaubat. Kepada-Mu lah aku mengadu. Dan kepada-Mu aku berhukum. Maka ampunilah dosa-dosaku. Baik yang telah aku lakukan maupun yang belum aku lakukan. Baik apa yang aku sembunyikan maupun yang aku nyatakan. Engkaulah Pemula dan Pengakhir. Tiada Tuhan yang berhak disembah selain Engkau.”
[12]
Bacaan Kesepuluh
اللهُمَّ رَبَّ جَبْرَائِيلَ، وَمِيكَائِيلَ، وَإِسْرَافِيلَ، فَاطِرَ السَّمَاوَاتِ وَالْأَرْضِ، عَالِمَ الْغَيْبِ وَالشَّهَادَةِ، أَنْتَ تَحْكُمُ بَيْنَ عِبَادِكَ فِيمَا كَانُوا فِيهِ يَخْتَلِفُونَ، اهْدِنِي لِمَا اخْتُلِفَ فِيهِ مِنَ الْحَقِّ بِإِذْنِكَ، إِنَّكَ تَهْدِي مَنْ تَشَاءُ إِلَى صِرَاطٍ مُسْتَقِيمٍ
Maksudnya:
“Ya Allah, Tuhan malaikat Jibril, Mikail, dan Israfil. Pencipta langit dan bumi. Yang mengetahui hal ghaib dan juga nyata. Engkaulah hakim di antara hamba-hamba-Mu dalam hal-hal yang mereka perselisihkan. Tunjukkanlah aku kebenaran dalam apa yang diperselisihkan, dengan izin-Mu. Sesungguhnya Engkau memberi petunjuk menuju jalan yang lurus, kepada siapa saja yang Engkau kehendaki.”
[13]
Bacaan Kesebelas
Rabi’ah al-Jurasyi berkata: “Aku bertanya kepada A’isyah: ‘Apakah yang telah dibaca oleh Nabi SAW sekiranya Baginda bangun beribadah di malam hari? Dengan apakah Baginda beriftitah?’ A’isyah menjawab:
كَانَ يُكَبِّرُ عَشْرًا، وَيُسَبِّحُ عَشْرًا، وَيُهَلِّلُ عَشْرًا، وَيَسْتَغْفِرُ عَشْرًا، وَيَقُولُ: «اللَّهُمَّ اغْفِرْ لِي، وَاهْدِنِي وَارْزُقْنِي» عَشْرًا، وَيَقُولُ: «اللَّهُمَّ إِنِّي أَعُوذُ بِكَ مِنَ الضِّيقِ يَوْمَ الْحِسَابِ» عَشْرًا
Maksudnya:
“Baginda bertakbir sepuluh kali, bertasbih sepuluh kali, tahlil sepuluh kali dan beristighfar sepuluh kali, kemudian membaca doa‘
اللَّهُمَّ اغْفِرْ لِي وَاهْدِنِي وَارْزُقْنِي
sepuluh kali, kemudian membaca
اللَّهُمَّ إِنِّي أَعُوذُ بِكَ مِنَ الضِّيقِ يَوْمَ الْحِسَابِ
sepuluh kali.”
[14]
Bacaan Keduabelas
اللَّهُ أَكْبَرُ ذُو الْمَلَكُوتِ وَالْجَبَرُوتِ، وَالْكِبْرِيَاءِ وَالْعَظَمَةِ
Maksudnya:
“Allah Maha Besar. Yang memiliki kerajaan besar, kekuasaan, kebesaran, dan keagungan.”
[15]
Bacaan doa iftitah yang afdhal di sisi para ulama’ Syafi’iyyah adalah bacaan yang kedua. Imam al-Nawawi menyebutkan bahawa ini diikuti dengan bacaan (bacaan pertama) yang terpada pada hadith Abu Hurairah. Gabungan kedua-dua doa ini digalakkan sekiranya kita bersendirian atau ketika menjadi imam dan makmun tidak bermasalah dengan bacaannya yang panjang. Sekiranya menjadi imam, pandangan yang terpilih adalah diringkaskan (bacaan kedua) sehingga frasa (
وَأَنَا مِنَ الْمُسْلِمِينَ
).
[16]
Manakala
hukum membaca doa iftitah dalam solat sunat mahupun solat wajib adalah sunat
. Ini sebagaimana yang dinyatakan oleh Imam al-Nawawi:
“Ketahuilah bahwa semua doa-doa ini (pelbagai versi doa iftitah dalam hadis)
hukumnya sunat dalam solat wajib mahupun solat sunat
.
”
[17]
Semoga penjelasan ini memberikan kefahaman kepada kita dalam memperelokkan ibadah solat kita.
Wallahu a’lam.
Bertarikh: 14 Januari 2022 bersamaan 11 Jamadil Akhir 1443H

[1]
 Riwayat al-Tirmizi (243)
[2]
 Lihat
Minhaj al-Talibin
, hlm. 26
[3]
 Lihat
al-Majmu’ Syarh al-Muhazzab
, 3/319
[4]
 Riwayat al-Bukhari (744)
[5]
 Riwayat Muslim (201)
[6]
 Riwayat al-Nasa’ie (898)
[7]
 Riwayat al-Nasa’ie (896)
[8]
 Riwayat Muslim (52)
[9]
 Riwayat Abu Daud (775)
[10]
 Riwayat Muslim (150)
[11]
 Riwayat Muslim (129)
[12]
 Riwayat al-Bukhari (1120)
[13]
 Riwayat Muslim (200)
[14]
 Riwayat Ahmad (24250)
[15]
 Riwayat Ahmad (23375)
[16]
 Lihat
al-Majmu’
, 3/ 321
[17]
 Lihat
al-Azkar
, 1/107


#622 Doa Kaffaratul Majlis Selepas Bacaan al-Quran

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah  doa kaffaratul majlis termasuk juga dalam doa selepas membaca al-Quran?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Doa menurut Imam al-Khattabi adalah permohonan hamba kepada Tuhannya dengan mengharapkan pertolongan-Nya dan juga bantuan daripada-Nya.
[1]
Allah SWT berfirman:
وَقَالَ رَبُّكُمُ ادْعُونِي أَسْتَجِبْ لَكُمْ
Maksudnya:
 “
Dan Tuhan kamu berfirman: “Berdoalah kamu kepada-Ku nescaya Aku perkenankan doa permohonan kamu
.”
[2]
Menurut Imam al-Qurtubi, ayat di atas menunjukkan bahawa Allah SWT bukan sahaja memerintahkan kepada para hamba-Nya untuk beribadah bahkan Dia juga memberikan jaminan bahawa doa tersebut akan dimustajabkan. Kata Khalid al-Rib’ie: Sangat ajaib buat umat ini, dikatakan kepada mereka: “Berdoalah kepada-Ku nescaya Aku akan mustajabkan.” Allah memerintahkan kepada mereka untuk berdoa, serta menjanjikan kepada mereka kemustajaban tanpa ada sebarang syarat antara keduanya.
[3]
Ibn ‘Asyur di dalam tafsirnya menyatakan bahawa ayat ini menjadi dalil bahawa Allah SWT menuntut hamba-Nya untuk berdoa kepada-Nya berkaitan hajat-hajatnya serta ia menjadi dalil akan pensyariatannya dan perkara ini tidak mempunyai khilaf dalam kalangan umat Islam sendiri.
[4]
Perbuatan berdoa adalah suatu ibadah yang sangat dituntut di dalam Islam. Terdapat banyak nas yang sahih daripada al-Quran dan juga al-Sunnah yang menerangkan tentang kepentingan berdoa kepada Allah SWT. Antaranya adalah sebuah hadis yang diriwayatkan oleh al-Nu’man bin Basyir R.A bahawa Rasulullah SAW bersabda:
 الدُّعَاءُ هُوَ الْعِبَادَةُ
Maksudnya
: “
Berdoa itu adalah suatu ibadah.”
Kemudian baginda membaca firman Allah SWT:
وَقَالَ رَبُّكُمُ ادْعُونِي أَسْتَجِبْ لَكُمْ
Maksudnya:

Dan telah berkata Tuhan kamu: “Berdoalah kamu semua kepada-Ku nescaya Aku akan memustajabkan buat kamu.”
[5]
Berdasarkan ayat dan hadith di atas, berdoa itu bukan sekadar suatu ibadah, bahkan ia merupakan suatu perintah dari Allah SWT buat sekalian para hamba-Nya untuk berdoa kepada-Nya. Bukan sekadar itu, Allah SWT turut memberikan jaminan bahawa Dia akan memustajabkan sebarang permintaan hamba-Nya. Hal ini secara jelas menggambarkan peri pentingnya ibadah doa, sehingga menjadi suatu arahan dan tuntutan kepada seseorang hamba untuk melakukannya.
Ibn Kathir menyebut bahawa ayat ini menzahirkan kemuliaan dan sifat Maha Pemurah Allah SWT di mana Dia menggalakkan hambanya untuk berdoa dan memberi jaminan untuk mengabulkan doa-doa tersebut. Seperti mana kata Sufyan al-Thauri:
يَا مَنْ أَحَبُّ عِبَادِهِ إِلَيْهِ مَنْ سَأَلَهُ فَأَكْثَرَ سُؤَالَهُ وَيَا مَنْ أَبْغَضُ عِبَاده إِلَيْهِ مَنْ لَمْ يَسْأَلْهُ وَلَيْسَ أَحَد كَذَلِكَ غَيْرك يَا رَبِّ
Maksudnya:
 “Wahai hamba yang paling di sukai-Nya adalah hamba yang banyak meminta kepada-Nya. Dan hamba yang paling tidak disukai adalah siapa yang tidak meminta kepada-Nya. Tiada siapa seperti Engkau wahai Tuhan.”
[6]
Selain itu, Allah SWT sangat suka hamba-hamba-Nya berdoa kepada-Nya sebagaimana yang disebut di dalam nas-nas ilahi. Antaranya, Firman Allah SWT:
وَإِذَا سَأَلَكَ عِبَادِي عَنِّي فَإِنِّي قَرِيبٌ ۖ أُجِيبُ دَعْوَةَ الدَّاعِ إِذَا دَعَانِ ۖ فَلْيَسْتَجِيبُوا لِي وَلْيُؤْمِنُوا بِي لَعَلَّهُمْ يَرْشُدُونَ
Maksudnya:
 “Dan apabila hamba-hambaKu bertanya kepadamu mengenai Aku maka (beritahu kepada mereka): sesungguhnya Aku (Allah) sentiasa hampir (kepada mereka); Aku perkenankan permohonan orang yang berdoa apabila ia berdoa kepadaKu. Maka hendaklah mereka menyahut seruanku (dengan mematuhi perintahKu), dan hendaklah mereka beriman kepadaKu supaya mereka menjadi baik serta betul.”
[7]
Doa
 Kaffaratul Majlis
Daripada Aisyah R.Anha, katanya:
مَا جَلَسَ رَسُولُ اللهِ صَلَّى اللهُ عَلَيْهِ وَسَلَّمَ مَجْلِسًا قَطُّ ، وَلَا تَلَا قُرْآنًا، وَلَا صَلَّى صَلَاةً ، إِلَّا خَتَمَ ذَلِكَ بِكَلِمَاتٍ ، قَالَتْ: فَقُلْتُ: يَا رَسُولَ اللهِ، أَرَاكَ مَا تَجْلِسُ مَجْلِسًا ، وَلَا تَتْلُو قُرْآنًا، وَلَا تُصَلِّي صَلَاةً إِلَّا خَتَمْتَ بِهَؤُلَاءِ الْكَلِمَاتِ؟ قَالَ: نعم من قال خيرا ختم له طابع على ذلك الخير ، وَمَنْ قَالَ شَرًّا كُنَّ لَهُ كَفَّارَةً : سُبْحَانَكَ وَبحمدك ، لَا إِلَهَ إِلَّا أَنْتَ، أَسْتَغْفِرُكَ وَأَتُوبُ إِلَيْكَ
Maksudnya:
“
Tidak pernah Rasulullah SAW duduk, atau membaca Al-Quran atau menunaikan suatu solat melainkan diakhiri dengan kata-kata ini. Aisyah berkata: ”Wahai Rasulullah, aku melihat engkau tidak duduk dalam satu majlis, juga tidak membaca Al-Qu’ran, juga Tidak menunaikan suatu solat kecuali engkau mengakhiri dengan kata-kata ini? Baginda menjawab, “Ya, sesiapa yang membaca dalam keadaan kebaikan, maka dikhiri dengannya melainkan akan dituliskan dengan kebaikan tersebut. Dan siapa yang membacanya dalam keadaan yang jahat, maka ia menjadi penghapusnya:
سُبْحَانَكَ وَبِحَمْدِكَ، لَا إِلَهَ إِلَّا أَنْتَ، أَسْتَغْفِرُكَ وَأَتُوبُ إِلَيْكَ
“Maha suci Engkau dan dengan segala pujian hanya milik-Mu. Tiada tuhan yang patut disembah melainkan Engkau. Saya memohon ampunan dan bertaubat kepada-Mu
.
[8]
Maka Nabi SAW menjelaskan dalam hadith ini bahawa menyebutkan
kaffaratul Majlis
 itu ada pada akhir setiap majelis (pertemuan) dimana seseorang duduk disitu, baik itu majlis zikir atau majlis yang terdapat percampuran sesuatu yang tidak baik dan sia-sia.
Al-Sindi mengatakan, “Maksudnya hal ini akan menguatkan kebaikan itu. Mengangkat ke darjat diterima (amalan tersebut), dan selamat daripada ditolak. Jika ia selain daripada itu (kebaikan), maka ia menjadi kaffarah (penebus) baginya.
[9]
Hal ini jelas menunjukkan bahawa seorang muslim dianjurkan untuk mengakhirkan apa-apa majlis dengan zikir ini, sama ada membaca al-Qur’an atau menunaikan solat, atau majlis bersama dengan kawan-kawannya atau majlis dengan anggota keluarganya atau majlis dengan orang soleh ataupun majlis selain itu.
Doa Selepas Membaca al-Quran
Tidak ada doa secara khusus yang menetapkan doa khatam Al-Qur’an, baik doa ini atau doa lainnya. Telah dijelaskan merupakan doa yang umum untuk semua majlis sama ada doa khatam al-Quran atau majlis selainnya.
Masyarakat kita di Malaysia terkenal dengan sering membaca doa khatam al-Quran sebagaimana berikut:
الّلَهُمَ ارْحَمْنَا بِالْقُرْآن، واجْعَلْهُ لَنَا إمَامَاً وَنُوْرَاً وَهُدَىً ورحمةً الّلَهُمَ ذَكِّرْنَا مِنْهُ مَا نسيْنَا، وَعَلِّمْنَا مِنْهُ مَا جَهِلْنَا وَارْزُقْنَا تِلَاوَتَهُ آنَاءَ اللَّيْلِ وَأطْرَافَ الْنَهَار واجْعَلهُ لَنَا حُجَّةٌ يَا ربَّ الْعَالَمِيْن
Maksudnya
:
Ya Allah rahmatilah kami dengan al-Quran, dan jadikanlah ia sebagai imam, cahaya, petunjuk, serta rahmat bagi kami. Ya Allah ingatkanlah kami daripadanya apa yang telah kami dilupakan, dan ajarkan kami darinya apa yang kami jahil serta rezekikanlah kami untuk membacanya siang dan malam, dan jadikanlah ia sebagai hujah kepada kami wahai Tuhan sekalian alam.
Doa ini tidaklah thabit dalam mana-mana riwayat sebagai doa khatam al-Quran yang warid daripada Rasulullah SAW
. Meskipun begitu, dari sudut makna-makna yang terkandung di dalam doa ini ia merupakan doa yang amat baik. Justeru,
semata-mata pengamalan membaca doa di atas ini berasaskan konsep keumuman berdoa maka ia adalah dibolehkan
.
Bahkan antara waktu yang dianggap sebagai mustajab untuk berdoa kepada Allah SWT ialah selepas khatam al-Quran. Hal ini dianggap sebagai salah satu bentuk tawassul dengan amal salih. Tsabit bin Qais RA berkata:
كَانَ أَنَسٌ إِذَا خَتَمَ الْقُرْآنَ جَمَعَ وَلَدَهُ وَأَهَلَ بَيْتِهِ فَدَعَا لَهُمْ
Maksudnya:
 Adalah Anas apabila mengkhatamkan al-Quran, beliau menghimpunkan anaknya dan ahli keluarganya di rumah beliau kemudian berdoa bagi mereka.
[10]
Para ulama’ menyebutkan anjuran menghadiri majlis khatam Al-Quran sebagaimana Imam al-Nawawi menyatakan, “Digalakkan menghadiri majlis khatam al-Quran yang dianjurkan.” Beliau setelah menyebutkan sejumlah riwayat berkenaan kelebihan berdoa selepas khatam al-Quran berkata: “Dan tersangatlah disukai (oleh syarak) akan perbuatan berdoa selepas mengkhatamkan al-Quran sebagaimana yang telah kami sebutkan sebelum ini”.
[11]
Ibn Qudamah dalam
al-Mugni
 mengatakan, “Dianjurkan mengumpulkan keluarganya ketika khatam al-Quran atau majlis selainnya. Dalam rangka menghadiri doanya.
[12]
Kesimpulan
Sebagai kesimpulan, kami menyatakan bahawa
doa
kaffaratul majlis
 boleh dibaca selepas membaca al-Quran dan juga majlis selainnya
. Hal ini kerana hadith yang diriwayatkan oleh Aisyah R.Anha berkenaan
kaffaratul majlis
 bersifat umum dan boleh di baca di mana-mana majlis. Manakala
doa khatam al-Quran sebagaimana yang diamalkan oleh masyarakat kita adalah dibolehkan sekiranya pengamalannya berasaskan konsep keumuman berdoa tanpa menganggap ia merupakan sunnah yang diajarkan oleh Rasulullah SAW.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.

[give_form id=”14962″]
Wallahua`lam.
Bertarikh: 1 Mac 2022 bersamaan 27 Rejab 1443H
[1]
 Lihat
Sya’n al-Du’a
, 1/4
[2]
 Surah Ghafir (60)
[3]
 Lihat
al-Jami’ li Ahkam al-Quran
, 15/292
[4]
 Lihat
Tafsir Ibn ‘Asyur
, 24/183
[5]
 Riwayat Abu Dawud (1479)
[6]
  Lihat
Tafsir al-Quran al-‘Azim
, 14/366
[7]
 Surah al-Baqarah: 186
[8]
 Riwayat Nasa’i di dalam
al-Sunan al-Kubra
, (10067) dan di dalam kitab
‘Amal al-Yaum Wa al-lailah’
(308), dan al-Tabroni dalam kitab ‘
al-Du’a’
, (1912)
[9]
 Lihat
Mir’ah al-Mafatih
, 8/204
[10]
 Riwayat al-Darimi (3801). Syeikh Syuaib al-Arnout di dalam
Takhrij Syarh al-Sunnah
 (4/492) menyatakan hadith ini sanadnya sahih.
[11]
 Lihat
al-Tibyan fi Adab al-Hamalah al-Qur’an,
hlm. 159
[12]
 Lihat
al-Mughni,
 2/126


#37 Doa Mustajab Pada “Penghujung Solat”

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
SOALAN
Apakah maksud “doa yang mustajab pada penghujung solat”?
JAWAPAN
Antara waktu yang kita digalakkan untuk berdoa padanya bagi mendapatkan kemustajaban adalah pada penghujung solat. Ini berdasarkan sebuah hadis yang diriwayatkan oleh Abu Umamah Al-Bahili R.A bahawa Rasulullah S.A.W ditanyakan:
يَا رَسُولَ اللَّهِ أَىُّ الدُّعَاءِ أَسْمَعُ قَالَ جَوْفُ اللَّيْلِ الآخِرُ وَدُبُرَ الصَّلَوَاتِ الْمَكْتُوبَاتِ
Maksudnya:
“Wahai Rasulullah, doa apakah yang paling didengari ? Lalu kata Rasulullah S.A.W: Di pertengahan malam dan pada penghujung solat fardhu.”
[1]
Syeikh Al-Mubarakfuri berkata:
 ‘’Iaitu doa yang lebih tepat menuju ke langit atau paling hampir kepada kemustajaban’’
.
[2]
Imam Ibn Manzur menyebut:
“Dubur bermaksud lawan kepada perkataan qubul. Dubur bagi setiap sesuatu adalah sesudahnya (yang mengikutinya) dan juga penghujungnya. Kata jamak baginya adalah adbār.”
Beliau juga menukilkan kata-kata Al-Jauhari yang menyebut:
“Dubur adalah perkataan berlawanan bagi qubul. Dan dubur (penghujung) bagi bulan adalah penghujung bulan. Manakala dubur bagi rumah adalah penghujung dan juga bahagian sudut (bucu) rumah.
Manakala Ibn Sidah berkata: “
Dan adbaar sujud bermaksud penghujung-penghujung solat. Manakala Ibn Burzaj berkata: Dabir al-Amr (penghujung bagi sesuatu) adalah bahagian akhirnya.”
[3]
Diriwayatkan oleh Muaz bin Jabal bahawa Rasulullah SAW bersabda:
أُوصِيكَ يَا مُعَاذُ لاَ تَدَعَنَّ فِي
دُبُرِ
 كُلِّ صَلاَةٍ تَقُولُ اللَّهُمَّ أَعِنِّي عَلَى ذِكْرِكَ وَشُكْرِكَ وَحُسْنِ عِبَادَتِكَ
Maksudnya:
 “Aku berpesan kepada mu wahai Muaz, janganlah kau meninggalkan pada penghujung setiap solat dari kau membaca: ‘’Ya Allah bantulah aku untuk mengingati-Mu, bersyukur kepada-Mu, dan elok dalam beribadah kepada-Mu’’.
[4]
Para ulama berbeza pendapat terhadap maksud perkataan dubur (penghujung) solat tersebut. Secara umumnya, ada dua pendapat dalam isu ini iaitu (i) selepas tasyahhud akhir sebelum salam atau (ii) selepas memberi salam.
Imam Ibn Al-Qayyim berkata:
‘’Dubur (penghujung) solat itu mempunyai kemungkinan sama ada sebelum salam atau selepas salam. Guru kami (Ibn Taimiyyah) merajihkan bahawa maksudnya adalah sebelum salam. Lalu aku pun merujuk isu ini kepadanya dan beliau berkata: ‘’Dubur bagi setiap sesuatu adalah sebahagian darinya, seperti dubur haiwan’’
.
[5]
Mereka menyebut isu ini apabila mengulas berkenaan hadis:
يَا رَسُولَ اللَّهِ أَىُّ الدُّعَاءِ أَسْمَعُ قَالَ جَوْفُ اللَّيْلِ الآخِرُ وَدُبُرَ الصَّلَوَاتِ الْمَكْتُوبَاتِ
Maksudnya:
“Wahai Rasulullah, doa apakah yang paling didengari? Lalu kata Rasulullah S.A.W: Di pertengahan malam dan pada penghujung solat fardhu.”
[6]
Sebahagian ulama pula berpendapat bahawa maksud penghujung solat itu adalah selepas memberi salam. Ini antaranya berhujahkan firman Allah S.W.T:
فَإِذَا قَضَيْتُمُ الصَّلَاةَ فَاذْكُرُوا اللَّهَ قِيَامًا وَقُعُودًا وَعَلَىٰ جُنُوبِكُمْ
Maksudnya:
“Maka apabila kamu selesai melaksanakan solat, berzikirlah kepada Allah dalam keadaan berdiri, duduk, dan juga berbaring
.”
[7]
Kemudian datanglah beberapa riwayat hadis yang menjelaskan tentang zikir-zikir yang dimaksudkan. Antaranya menerusi sebuah hadis yang diriwayatkan daripada Al-Mughirah bin Syu’bah
radhiyallahu ‘anhu
beliau berkata bahawa sesungguhnya Rasulullah S.A.W membaca pada penghujung solat apabila baginda selesai memberi salam:
لاَ إِلَهَ إِلاَّ اللَّهُ، وَحْدَهُ لاَ شَرِيكَ لَهُ، لَهُ الْمُلْكُ، وَلَهُ الْحَمْدُ، وَهْوَ عَلَى كُلِّ شَىْءٍ قَدِيرٌ، اللَّهُمَّ لاَ مَانِعَ لِمَا أَعْطَيْتَ، وَلاَ مُعْطِيَ لِمَا مَنَعْتَ، وَلاَ يَنْفَعُ ذَا الْجَدِّ مِنْكَ الْجَدُّ
Maksudnya:
‘Tidak ada Tuhan melainkan Allah, Dia lah yang Maha Esa dan tidak ada sekutu bagi-Nya. Buat-Nya seluruh kepujian dan Dia Maha Berkuasa ke atas setiap sesuatu. Wahai Allah, tidak ada yang dapat menghalang terhadap suatu yang telah Kau berikan, tidak ada yang dapat memberi apabila Kau telah menghalangnya. Dan kekayaan pemilik kekayaan tidak dapat memberi manfaat kepadanya berbanding diri-Mu’’
.
[8]
Imam Al-Bukhari di dalam kitabnya Sahih Al-Bukhari meletakkan hadis ini di dalam bab : ‘’Berdoa selepas solat’’.
Kesimpulannya, riwayat-riwayat yang menyebut tentang zikir-zikir dan disertakan isyarat bahawa ia dibaca sesudah solat, maka maksud penghujung solat di situ adalah
selepas memberi salam
. Manakala riwayat-riwayat yang menyebutkan bacaan doa penghujung solat tanpa mengikatnya dengan bacaan selepas solat, maka penghujung solat di situ adalah
selepas tasyahhud akhir sebelum salam
. Boleh untuk membaca doa dan zikir pada dua tempat tersebut.
Wallahu a’lam.
[1]
 Riwayat Al-Tirmizi, no. 3499
[2]
 Tuhfat al-Ahwadhi, 9/331
[3]
 Lisan Al-‘Arab, Ibn Manzhur, 5/210
[4]
 Riwayat Abu Dawud, no. 1552
[5]
 Rujuk Zad Al-Ma’ad 1/294.
[6]
 Riwayat Al-Tirmizi (3499)
[7]
 Surah Al-Nisa’ (103)
[8]
 Riwayat Al-Bukhari (6330)


#1223: Doa Rasulullah SAW Sejahtera Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, saya selalu mendengar orang menyebut, ya Allah selamatlah aku untuk Ramadhan, dan selamatlah Ramadhan untukku? Sebenarnya ini doa Rasulullah SAW atau siapa?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam menjawab persoalan ini, kami nyatakan terlebih dahulu doa tersebut, iaitu:
اللَّهُمَّ سَلِّمْنِي لِرَمَضَانَ، وَسَلِّمْ رَمَضَانَ لِي، وَتَسَلَّمْهُ مِنِّي مُتَقَبَّلًا
Maksudnya:
“Ya Allah, sejahterakanlah aku sehingga datangnya Ramadhan, sejahterakanlah Ramadhan bagiku dan terimalah dariku (ibadat pada bulan itu).”
Doa ini diriwayatkan oleh sejumlah dari kalangan salafus soleh, di mana mereka berdoa dengan doa seperti ini. Antaranya seperti yang diriwayatkan oleh al-Tabarani dengan isnadnya yang zahirnya hasan, daripada Makhul, di mana beliau berdoa apabila memasuki bulan Ramadhan:
اللَّهُمَّ سَلِّمْنِي لِرَمَضَانَ، وَسَلِّمْ رَمَضَانَ لِي، وَتَسَلَّمْهُ مِنِّي مُتَقَبَّلًا
Maksudnya:
“Ya Allah, sejahterakanlah aku sehingga datangnya Ramadhan, sejahterakanlah Ramadhan bagiku dan terimalah dariku (ibadat pada bulan itu).”
Riwayat al-Tabarani di dalam al-Du’a (913) dan Abu Nu’aim al-Asbahani dalam Hilyah al-Auliya’ (3/69)
Hadith ini memberi maksud ‘اللَّهُمَّ سَلِّمْنِي لِرَمَضَانَ’ (
“Ya Allah, sejahterakanlah aku sehingga datangnya Ramadhan,”
) iaitu agar kita selamat daripada penyakit, kemudaratan, bencana dan musibah yang menyebabkan kita tidak mampu untuk beribadat dengan sebaik mungkin dan sepenuhnya di bulan Ramadhan.
Sedangkan ‘وَسَلِّمْ رَمَضَانَ لِي’ (“
sejahterakanlah Ramadhan bagiku,”
) iaitu seseorang sekalipun sihat dan mampu melakukan ibadat dengan sebaik mungkin, tetapi tempat yang dihuni ketika berada di bulan Ramadhan dalam keadaan peperangan atau wabak penyakit atau gempa bumi yang menyebabkan mereka tidak mampu untuk melakukan ibadat kerana musibah tersebut. Justeru, kedua-duanya kita mohon selamat dan sejahtera agar kita dapat beribadat dengan sebaik mungkin.
Maka ramailah ulama’ berdoa apabila masuknya Ramadhan al-Mubarak atau hampir menjelmanya Ramadhan, agar diberi kesihatan yang baik, dan diselamatkannya sehingga mampu melaksanakan ibadat puasa dan ibadat-ibadat yang lain dengan sebaik mungkin.
Semoga kita juga berjaya dalam melaksanakan ibadat di bulan Ramadhan yang mulia ini. Amin.
Bertarikh: 5 April 2023 bersamaan 14 Ramadhan 1444H


#440: Doktor Bedah Menjamakkan Solat

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Assalamualaikum ustaz. Adakah doktor perubatan yang mengendalikan pembedahan pesakit atau merawat pesakitnya boleh menjamakkan solat? Hal ini kerana terkadang tempoh melakukan pembedahan mengambil masa yang sangat lama. Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Definisi Solat Jamak
Menjamakkan solat bermaksud menggabungkan dua solat (Zohor dengan Asar, atau Maghrib dengan Isya’), dan dilakukan pada salah satu waktu solat tersebut. Seseorang boleh melakukan sama ada jama’ taqdim atau jama’ ta’khir.
[1]
Jama’ taqdim bermaksud menggabungkan dua solat dan dilakukan pada waktu solat pertama, iaitu solat Zohor dan solat Asar dilakukan pada waktu solat Zohor; Solat Maghrib dan solat Isya’ dilakukan pada waktu solat Maghrib. Jama’ taqdim hendaklah dilakukan secara berurutan sepertimana urutan solat dan tidak boleh terbalik.
Manakala jama’ ta’khir bermaksud menggabungkan dua solat dan dilakukan pada waktu solat kedua, iaitu solat Zohor dan solat Asar dilakukan pada waktu Asar; Solat Maghrib dan solat Isya’ dilakukan pada waktu solat Isya’. Jama’ ta’khir boleh dilakukan secara berurutan dan boleh juga tidak berurutan. Namun, yang afdhal adalah dilakukan secara berurutan sebagaimana yang dilakukan oleh Rasulullah SAW.
[2]
Menurut Imam al-Nawawi, sebahagian ulama’ berpendapat bahawa seorang yang muqim boleh menjamak solatnya apabila diperlukan, asalkan tidak dijadikan kebiasaan.
[3]
Hal ini berdasarkan riwayat daripada Ibn ‘Abbas R.Anhuma, di mana beliau menyebut:
جَمَعَ رَسُولُ اللَّهِ صَلَّى اللَّهُ عَلَيْهِ وَسَلَّمَ بَيْنَ الظُّهْرِ وَالْعَصْرِ وَالْمَغْرِبِ وَالْعِشَاءِ بِالْمَدِينَةِ فِي غَيْرِ خَوْفٍ وَلَا مَطَرٍ قِيْلَ لِابْنِ عَبَّاسٍ لِمَ فَعَلَ ذَلِكَ قَالَ كَيْ لَا يُحْرِجَ أُمَّتَهُ
Maksudnya: “Rasulullah SAW menjamakkan antara solat Zohor dengan solat Asar, dan antara solat Maghrib dengan solat ‘Isya’ di Madinah tanpa faktor takut dan hujan.” Ketika ditanyakan hal itu kepada Ibn ‘Abbas, beliau menjawab: “Agar tidak memberatkan umatnya.”
[4]
Justeru, kita memahami bahawa pensyariatan jama’ dalam solat adalah bertujuan untuk memberikan kemudahan kepada umat ini dalam masalah-masalah yang menyukarkan mereka.
Hukum Doktor Bedah Menjamak Solat Kerana Pembedahan
Pada hukum asal, solat fardu hendaklah ditunaikan pada waktunya. Ini berdalilkan kepada firman Allah SWT:
إِنَّ الصَّلَاةَ كَانَتْ عَلَى الْمُؤْمِنِينَ كِتَابًا مَّوْقُوتًا
Maksudnya
: “Sesungguhnya sembahyang itu adalah satu ketetapan yang diwajibkan atas orang-orang yang beriman, yang tertentu waktunya.
”
[5]
Allah SWT berfirman:
وَأَقِمِ الصَّلَاةَ طَرَفَيِ النَّهَارِ وَزُلَفًا مِنَ اللَّيْلِ إِنَّ الْحَسَنَاتِ يُذْهِبْنَ السَّيِّئَاتِ ذَلِكَ ذِكْرَى لِلذَّاكِرِينَ
Maksudnya: “
Dan dirikanlah sembahyang, pada dua bahagian siang, dan pada waktu-waktu yang berhampiran dengannya dari waktu malam. Sesungguhnya amal-amal kebajikan itu menghapuskan kejahatan. Perintah-perintah Allah yang demikian adalah menjadi peringatan bagi orang-orang yang mahu beringat.
”
[6]
Imam al-Qurtubi di dalam tafsirnya menyebut bahagian pertama siang itu bermaksud solat fardu subuh, dan bahagian kedua siang itu merangkumi solat fardu zuhur dan asar. Manakala solat malam pula merangkumi solat fardu maghrib dan isyak.
[7]

Pendapat Ulama Silam Tentang Solat Jamak Kerana Sakit Dan Uzur
Dalam mazhab al-Syafie, pendapat yang masyhur lagi muktamad bahawa jamak hanya pada safar yang jauh, ketika hujan dan ketika Hari Arafah. Adapun bagi orang yang sakit maka tidak boleh menjamakkan solat. Ini kerana faktor sakit adalah suatu yang tidak pasti sedangkan penetapan waktu solat adalah suatu yang sabit berdasarkan nas.  Namun begitu Imam al-Nawawi dan beberapa ulama Syafieyyah lain seperti al-Qadhi Hussein, Ibn Suraij, al-Ruyani, al-Mawardi, al-Darimi, dan al-Mutawalli menyokong pendapat yang membenarkannya.
[8]
Ibn Ruslan al-Syafie dalam
Sofwah al-Zubad
berkata:
في مَرَضٍ قَوْلٌ جَلِيٌّ وقَوِي      اختارَهُ حَمْدٌ ويحيى النَّوَوِي
Tentang (jamak ketika) sakit, ada pendapat yang terang dan kuat
                    Pilihan Hamdun (al-Khattabi) dan Yahya al-Nawawi
Para ulama ini menyokong mazhab Imam Ahmad bin Hanbal yang membenarkan jamak sekiranya terdapat keuzuran atau
masyaqqah
 (kesukaran). Berkata Imam Ibn Qudamah dalam
al-Mughni
 (2/205-206):
“
Tidak diharuskan jamak selain daripada apa yang kami telah sebutkan (seperti musafir, tanah berlumpur, angin kuat, hujan, dan sakit). Berkata Ibn Syubrumah:
Dibenarkan sekiranya ada hajat atau suatu urusan, selagi mana tidak dijadikan sebagai adat, berdasarkan hadis Ibn Abbas bahawa Rasulullah SAW menjamakkan solat Zuhur dengan Asar, Maghrib dengan Isya’ tanpa sebab takut atau hujan.
 Ditanya Ibn Abbas mengapa Nabi berbuat demikian. Beliau menjawab kerana baginda tidak ingin memberatkan umatnya.
Di sisi kami (Mazhab Ahmad dan Jumhur ulama), hukum diambilkira daripada umum khabar-khabar syarak yang menentukan waktu solat.
Hadis Ibn Abbas ini kami tanggungkan ia ketika sakit, dan diharuskan untuk mengambil rukhsah ini orang yang mengalami kesukaran seperti ibu yang menyusukan anak, orang tua yang lemah dan mereka yang seumpama mereka berdua yakni mereka yang sukar untuk tidak meninggalkan jamak.

Hadis berkenaan juga memiliki kemungkinan bahawa (jika dijamakkan tanpa uzur) adalah dengan solat waktu pertama dilewatkan (tanpa melangkaui waktunya) dan solat kedua diawalkan perlaksanaannya pada awal waktu
. Amr bin Dinar meriwayatkan hadis ini daripada Jabir bin Zaidm daripada Ibn Abbas. Amr bertanya kepada Jabir: Wahai Abu al-Sya’tha’! Aku berpendapat bahawa Nabi melewatkan zuhur dan mempercepatkan asar, melewatkan Maghrib dan menyegerakan Isyak. Berkata Jabir: Aku juga berpendapat sedemikian.”
Justeru,
di sisi ulama salaf, sebahagian mereka berpendapat bahawa boleh seseorang sakit itu menjamakkan solat. Ini termasuk jua mereka yang memiliki situasi yang sama seperti orang sakit pada kesukaran untuk tidak meninggalkan jamak solat.

Pendapat Ulama Kontemporari dan Badan Berautoriti
Sebahagian ilmuwan Islam kontemporari memasukkan doktor bedah yang merawat atau menjalan pembedahan yang mengambil masa yang lama ke atas pesakit juga mendapat rukhsah untuk menjamakkan solat.
Pertama
: Syeikh Dr. Yusuf al-Qaradhawi dalam
Fatawa al-Mu`asirah
, apabila ditanya hukum menjamakkan solat apabila doktor bedah menjangkakan lama tempoh pembedahan:
“Dia boleh menjamakkan solat Zuhur dan Asar, Maghrib dan Isyak, secara taqdim atau ta’khir, mengikut apa yang mudah baginya. Ini dilakukan secara jamak tanpa qasar berdasarkan mazhab Imam Ahmad yang mengharuskan jamak kerana uzur berdasarkan hadis Ibn Abbas dalam al-Sahih.”
[9]
Kedua:
Syeikh Atiyyah Saqr, Ketua Lajnah Fatwa al-Azhar, dalam fatwanya menghuraikan pendapat Hanabilah ini menyebut:
“Harus bagi pesakit untuk menjamakkan solat jika sukar baginya solat pada waktunya. Begitu juga bagi wanita yang menyusukan anak sedangkan dia keluar darah istihadah kerana mengelakkan sukarnya hendak bersuci pada setiap waktu solat. Serupa jua dengan orang yang menghidapi kencing tak lawas. Harus menjamakkan solat bagi orang yang tidak mampu mengetahui awal waktu solat seperti orang buta atau mereka yang tinggal di bawah bumi seperti para pekerja lombong, dan juga mereka yang takut sesuatu yang buruk berlaku pada nyawanya, hartanya, dan maruahnya, atau pun takut suatu mudarat berlaku pada kehidupannya jika dia tidak jamak. Pada demikian itu merupakan satu kemudahan bagi para pekerja yang mustahil bagi mereka untuk meninggalkan tugas mereka bagi menunaikan solat pada waktunya.”
[10]

Ketiga:
Lajnah Daimah Li al-Buhuth wa al-Ifta Arab Saudi dalam fatwa bernombor 20913, 58/112 menyebut:
“Doktor yang telah dikhususkan untuk melaksanakan operasi pembedahan perlu meraikan waktu solat agar dilaksanakan pada waktunya.
Namun harus baginya pada keadaan darurat untuk menjamakkan solat secara taqdim atau ta’khir seperti Zuhur dengan Asar, Maghrib dengan Isyak, ketika mana datang keadaan darurat.
Adapun bagi solat yang tidak boleh dijamakkan dengan solat selepasnya, seperti Asar (yakni dengan Maghrib) atau Subuh (yakni dengan Zuhur), maka jika mampu hendaklah solat itu dilaksanakan pada waktunya sekalipun perlu digantikan doktor atau petugas dewan bedah bergilir-gilir dan itu lebih baik. Jika tidak mampu maka tidak ada masalah untuk dilewatkan solat dan digantikan solat itu setelah selesai operasi pembedahan. Ini kerana hal darurat yang diberikan rukhsah pada tempatnya.”
Keempat
: Syeikh Fahd bin Abdullah al-Hazami:
“Diharuskan bagi orang sakit untuk menjamakkan solat dalam keadaan hendak dilaksanakan pembedahan ke atasnya sehingga tidak memungkinkan pesakit itu menunaikan solat kedua pada waktunya Justeru siapa yang akan dibedah bermula pada waktu zuhur dan akan selesai selepas maghrib atau sebelum maghrib cuma masih sakit yang tidak membolehkannya menunaikan solat, maka harus bagi untuk jama’ (taqdim) solat zuhur dan asar. Begitu juga harus bagi doktor untuk menjamakkan solat jika berlaku keadaan tadi.”
[11]
Kelima
: Syeikh Walid bin Rasyid al-Sa`idan dalam kitabnya
al-Qawaid al-Syar`iyyah fi al-Masa’il al-Tibbiyyah
 (hal. 30): “
Harus bagi doktor bedah untuk menjamakkan solat jika dia tidak mampu mendirikan solat pada waktunya dengan sebab sibuk dengan urusan pembedahan
.”
Penutup
Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (MKI) Kali Ke-54 yang bersidang pada 23 Januari 2003 telah membincangkan Pekerja-Pekerja Islam Di Kilang-Kilang Yang Tidak Dapat Menunaikan Sembahyang Fardhu. Muzakarah telah memutuskan bahawa:
Sembahyang adalah wajib bagi setiap orang Islam yang cukup syaratnya. Sembahyang fardhu hanya boleh dijamakkan jika terdapat keuzuran yang dibenarkan oleh syarak.
Menasihatkan kepada pihak berkuasa agar sentiasa berbincang dengan pihak kilang untuk mencari jalan supaya orang Islam boleh menunaikan sembahyang dalam waktunya.
[12]
Juga, Muzakarah MKI Kali Ke-49 yang bersidang pada 19 September 2000 telah membincangkan Sembahyang Jamak Kerana Menjalani Rawatan Penyakit-Penyakit Kronik Di Hospital-Hospital Kerajaan/Swasta telah memutuskan bahawa hukum sembahyang jamak kerana rawatan penyakit kronik yang memakan masa yang lama seperti menjalani rawatan hemodialisis bagi penyakit buah pinggang dan seumpamanya adalah harus.
[13]
Dalam isu di atas, kami berpendapat bahawa
 harus hukumnya bagi seorang doktor bedah untuk menjamakkan solatnya atas faktor kesukaran akibat rawatan dan pembedahan pesakit.
Ini bersesuaian dengan kaedah fiqh yang muktabar:
الْمَشَقَّةُ تَجْلِبُ التَّيْسِيرَ
Maksudnya: “
Kesukaran itu mendatangkan kemudahan pada hukum.
”
[14]
Namun begitu, rukhsah terbabit perlulah diikat dengan dawabit, atau prinsip-prinsip seperti berikut:
Ancaman kepada nyawa pesakit.

Sekiranya doktor itu meninggalkan pesakitnya itu, maka tindakannya itu akan mengancam nyawa atau melambatkan kesembuhan pesakitnya itu.
Tiada pengganti. Sekiranya terdapat doktor atau ahli perubatan yang boleh menggantikan, maka hendaklah digantikan pada masa solat itu dan tidak boleh dijamakkan.
 Ini berdasarkan maklumat yang disampaikan kepada kami bahawa sekalipun pembedahan mengambil masa berjam-jam, tetapi ada situasi yang membolehkan doktor bedah mengambil rehat sementara digantikan oleh petugas lain.
Justeru, harus bagi seorang doktor untuk bertaqlid kepada para ulama yang membenarkan jamak solat kerana kesukaran.
Wallahua’lam.
Bertarikh: 9 Februari 2022 bersamaan 7 Rejab 1443H
[1]
 Lihat
Fiqh al-Sunnah
, 1/313
[2]
 Lihat
Kitab al-Solah
, hlm. 177 dan
Fatawa Muhimmah
, hlm. 93
[3]
 Lihat
Syarh al-Nawawi ‘ala Sahih Muslim
, 5/219
[4]
 Riwayat Muslim (705), Abu Daud (1211), al-Tirmizi (187), al-Nasa’i (602) dan Ahmad (3323). Syeikh Ahmad Syakir berkata bahawa isnadnya sahih.
[5]
 Surah al-Nisa’: 103
[6]
 Surah Hud: 114
[7]
 Lihat
al-Jami’ li Ahkam al-Quran,
  9/108-109
[8]
 Lihat
al-Taqrirat al-Sadidah – Qism Ibadat
, hlm. 322
[9]
 Lihat
Fatawa al-Mu`asirah
, 2/584
[10]
 Lihat
Fatawa Dar al-Ifta` al-Misriyyah
, 9/55
[11]
 Lihat
Taqrib Fiqh al-Tabib
, hlm. 14
[12]
 Lihat
Kompilasi Pandangan Hukum Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia
, hlm. 42
[13]
 Lihat
Kompilasi Pandangan Hukum Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia
, hlm. 72
[14]
 Lihat
al-Asybah wa al-Nazhair
, hlm. 76

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#218: Gabung Mazhab dalam Satu Jenis Ibadah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Bagaimana jika seseorang menggabungkan beberapa mazhab dalam satu jenis ibadah. Contohnya, seperti dia gabungkannya ketika melakukan solat? Adakah termasuk tatabbu’ al-rukhas. Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Tatabbu’ al-Rukhas
 adalah perlakuan seseorang yang mengumpulkan dan mengambil pendapat yang paling mudah daripada setiap mazhab terhadap masalah-masalah yang berlaku kepadanya.
[1]
Dalam masalah ini terdapat khilaf di antara ulama sama ada dibenarkan atau tidak:
Pendapat Pertama:
 Imam Ghazali berpendapat bahawa
Tatabbu’ al-Rukhas
 dalam mazhab-mazhab adalah terlarang kerana ia lebih mengikut hawa nafsu manusia. Pendapat ini adalah yang terkuat di dalam mazhab Maliki, dan Hanbali. Dinukilkan daripada Ibnu Abdil Bar dan Ibnu Hazim mereka berkata, tidak boleh bagi seseorang awam (
muqallid
) beramal dengan
Tatabbu’ al-Rukhas
 secara ijma’
[2]
 kerana ia membawa kepada penghapusan taklif dalam setiap perkara khilaf.
[3]
Pendapat Kedua
: Imam Qarafi, kebanyakan ulama Syafie dan pendapat terkuat dalam Mazhab Hanafi berpendapat bahawa
Tatabbu’ al-Rukhas
 adalah dibolehkan, mereka beralasan tiada halangan daripada syariah kerana seseorang itu boleh mengikut pendapat mudah apabila di sana terdapat jalan untuk mengambil pendapat yang mudah itu selama dia belum bertaqlid dengan pendapat mujtahid yang lain dalam masalah yang sama kerana seseorang
muqallid
 tidak boleh berpatah balik terhadap pendapat yang dia sudah beramal.
[4]
Tetapi dalam masalah ini, Imam Qarafi membuat syarat menyatakan bahawa hendaklah tidak berlaku kesudahan daripada pengambilan rukhsah tersebut– sehingga dia mengambil pendapat yang tidak sah di sisi semua ulama yang dia bertaqlid.
Contohnya: Dia mengikut pendapat Imam Malik dalam kes tidak batal wudhuk apabila tersentuh wanita tanpa syahwat, dalam masa yang sama dia berwudhuk mengikut pendapat Imam Syafie bahawa tidak wajib menggosok anggota wudhuk ketika berwudhuk atau tidak wajib menyapu semua kepala. Sesungguhnya solat yang dia lakukan ini menjadi batal sebab wudhuknya tidak sah di sisi kedua-dua imam ini.
[5]
Syeikh Dr. Wahbah al-Zuhaili menyatakan bahawa syarat ini tidak ada dalil daripada nas dan ijma’. Apabila seseorang itu boleh berlainan pengambilan di antara mujtahid iaitu boleh bertaqlid di antara mazhab-mazhab mereka lebih aula (utama) dia boleh berlainan pengambilan pendapat-pendapat di antara para mujtahid.
[6]
Dalam masalah ini, Syeikh Hasanin Makhluf, Syeikh Muti dan Dr Ahmad Mansur Ali berpendapat talfiq atau
Tatabbu’ al-Rukhas
 adalah dibolehkan.
Dalam kitabnya,
Fatawa Syar’iyyah wa Buhuth Islamiyyah
 (hlm. 76), Syeikh Hasanain Makhluf berpendapat bahawa talfiq adalah harus dalam masalah-masalah berlainan sama ada dalam keadaan darurat atau tidak darurat meliputi ibadah dan muamalat untuk kerahmatan kepada umat. Beliau menyebutkan lagi sekiranya seseorang itu berwudhuk menggunakan mazhab Hanafi dan bersolat dengan bertaqlid kepada mazhab Syafie atau sebaliknya itu adalah harus.
Beliau berkata,
tattabu’ rukhas
(menurut yang lebih mudah) dalam masalah berlainan tidak mengapa kerana ia tidak menyanggah ijmak. Beliau mengatakan dalam menjawab pertanyaan orang meminta fatwa bahawa talfiq dengan menggunakan
tattabu’ rukhas
 adalah harus seperti seseorang itu menggunakan air musta’mal yang sedikit untuk berwudhuk kemudian dia bertaqlid kepada mazhab Hanafi  bahawa menggosok dan niat adalah tidak wajib maka semua tindakan adalah harus.
Beliau juga menyatakan seseorang yang berwudhuk dengan mazhab Syafie kemudian dia tersentuh wanita dan bersolat tanpa mengulangi wudhuk dengan bertaqlid kepada mazhab Hanafi maka talfiq ini adalah harus.
Beliau menerangkan bahawa talfiq yang terlarang apabila melakukan
tattabu’ rukhas
 dalam satu masalah contohnya seseorang itu mengambil wudhuk dengan meninggalkan tertib mengikut mazhab Hanafi dan menyapu kepala kurang daripada ¼ daripada bahagian kepala maka cara ini adalah terlarang.
[7]
Sementara Syeikh Dr. Wahbah Zuhaili merumuskan tentang permasalahan talfiq dengan berkata, “
Tidak menjadi halangan melakukan tattabu’ rukhas di dalam keadaan darurat atau hajat tanpa ada niat untuk bermain–main atau seronok dan dengan syarat tidak membawa kepada talfiq yang terlarang
.”
[8]
Isu Gabung Beberapa Mazhab dalam Satu Jenis Ibadah
Untuk menjawab persoalan di atas, kami nukilkan di sini beberapa perkara yang perlu diperhalusi sebelum mengamalkan sesuatu ibadah ataupun mengambil pendapat mazhab yang lain dalam sesuatu ibadah:
Pertama
: Jika ianya bertujuan untuk
Tatabbu’ al-Rukhas
 (
تتبـع الرخص
), maka seharusnya dielakkan.
Tatabu’ al-Rukhas
 yang dimaksudkan di sini adalah mengambil jalan/pendapat yang mudah dalam satu-satu permasalahan fiqh khususnya tanpa melalui proses pentarjihan yang syar’ie serta mengikut hawa nafsu. Al-Imam Ibn Abd al-Bar dan al-Imam Ibn Hazm mengatakan perbuatan ini dilarang secara ijma’. Turut berpendapat bahawa
tatabu’ al-Rukhas
ini ditegah perbuatannya adalah al-Imam al-Ghazali, al-Imam al-Nawawi, al-Imam Ibn al-Qayyim dan juga al-Imam al-Syatibi.
Kedua
: Sekiranya terdapat hadith yang sahih berserta kefahaman yang benar terhadap hadith tersebut, maka ianya boleh diamalkan. Ini sepertimana yang selalu disandarkan kepada al-Imam al-Syafi’e Rahimahullah yang mana beliau menyebutkan:
إذَا صَحَّ الْحَدِيثُ فَهُوَ مَذْهَبِي
Maksudnya:
 “
Jika sahih sesuatu hadith itu, maka itulah mazhabku
.”
[9]
Ketiga
: Mengikuti satu mazhab serta mendalaminya, kami fikir lebih utama untuk diamalkan bagi melihat keseragaman dan juga keluar dari khilaf di pandangan orang lain yang mana boleh menimbulkan persepsi, selagi mana perkara tersebut bertunjangkan al-Quran dan al-Sunnah.
Wallahu a’lam.
Bertarikh 5 Januari 2022 bersamaan 2 Jamadil Akhir 1443 H
[1]
 Lihat
Usul al-Fiqh al-Islami
oleh Syeikh Dr Wahbah al-Zuhaili, 2/1182
[2]
 Dakwaan ijma’ ini tidak tepat kerana di sana ada yang membolehkan seperti Kamal Ibnu Humam.
[3]
 Lihat
Usul al-Fiqh al-Islami
, 2/1182
[4]
 Lihat
Fatawa Syar’iyyah wa Buhuth Islamiyyah
 oleh Syeikh Hasanain Makhluf hlm. 76
[5]
 Lihat
Usul al-Fiqh al-Islami
, 2/1182
[6]
 Lihat
Usul al-Fiqh al-Islami
, 2/1183
[7]
 Lihat
Fatawa Syar’iyyah
, hlm. 77-78
[8]
 Lihat
al-Rukhas al-Syar’iyyah: Ahkamuha wa Dawabituha
, hlm. 18
[9]
 Lihat
al-Majmu’ Syarh al-Muhazzab
, 15/461;
Tuhfah al-Muhtaj
, 1/54 dan
Mughni al-Muhtaj
, 1/110


#40 Gangguan Makhluk Halus di Rumah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
SOALAN
Sehari dua ini heboh di Kubang Kerian, rumah dipecah masuk toyol. YB Senator ada cadangan bagaimana untuk melindungi rumah daripada gangguan makhluk halus?
JAWAPAN
Kemungkinan ia perbuatan pencuri. Kemungkinan juga perbuatan makhluk halus. Apa jua nama makhluk halus dalam dunia Melayu, semuanya merujuk kepada jin dan syaitan. Jin adalah sebahagian daripada makhluk Allah. Ia diciptakan sebelum daripada penciptaan Nabi Adam AS. Allah SWT berfirman:
وَلَقَدْ خَلَقْنَا الْإِنسَانَ مِن صَلْصَالٍ مِّنْ حَمَإٍ مَّسْنُونٍ ﴿٢٦﴾ وَالْجَانَّ خَلَقْنَاهُ مِن قَبْلُ مِن نَّارِ السَّمُومِ
Maksudnya:
“
Dan sesungguhnya Kami telah menciptakan manusia (Adam) dari tanah liat yang kering, yang berasal dari tanah kental yang berubah warna dan baunya. Dan jin pula, Kami jadikan dia sebelum itu, dari angin api yang panasnya menyerap ke liang bulu roma.”
[1]
Syeikh al-Maraghi berkata:
“Kami menciptakan jenis Jin ini sebelum penciptaan Nabi Adam AS. Ia dicipta daripada api, angin yang sangat panas sehingga dapat membakar dan membunuh sesiapa sahaja yang mengalaminya.”
[2]
Diriwayatkan daripada Saidatina Aisyah R.Anha, Rasulullah SAW bersabda:
خُلِقَتِ الْمَلَائِكَةُ مِنْ نُورٍ، وَخُلِقَ الْجَانُّ مِنْ مَارِجٍ مِنْ نَارٍ، وَخُلِقَ آدَمُ عَلَيْهِ السَّلَامُ مِمَّا وُصِفَ لَكُمْ
Maksudnya:
“Malaikat diciptakan dari cahaya, jin diciptakan dari nyala api dan Adam diciptakan dari apa yang disifatkan (diceritakan) bagi kamu”
.
[3]
Menurut Ibnu Abbas, Ikrimah, Mujahid, al-Hasan dan lainnya, berkenaan penciptaan jin daripada “مِنْ مَارِجٍ مِنْ نَارٍ”, maksudnya ialah hujung api membara (طرف اللهب) dan dalam riwayat yang lain bermaksud daripada api yang tulen (من خالصه).
[4]
Jin terbahagi kepada tiga golongan. Hal ini berdasarkan kepada hadis yang diriwayatkan daripada Abi Tsa’labah al-Khusyaniy
radhiyallahu ‘anhu
, Rasulullah SAW bersabda:
الْجِنُّ ثَلاَثَةُ أَصْنَافٍ صِنْفٌ لَهُمْ أَجْنِحَةٌ يَطِيرُونَ فِي الْهَوَاءِ ، وَصِنْفٌ حَيَّاتٌ وَكِلاَبٌ ، وَصِنْفٌ يَحِلُّونَ وَيَظْعَنُونَ
Maksudnya:
“Jin terdiri daripada tiga golongan. Satu golongan mempunyai sayap dan terbang di udara, satu golongan berbentuk ular dan anjing, manakala satu golongan lagi mendiami sesuatu tempat dan berpindah-randah seperti Arab Badwi.”
[5]
Beberapa saranan saya bagi mengelakkan rumah diceroboh daripada sebaran perkara yang tidak diingini adalah:
Melazimkan bacaan al-Qur’an terutamanya
 Surah al-Baqarah dan Ayat al-Kursi
. Dalam sebuah hadis yang diriwayatkan daripada Abu Hurairah R.A, bahawa Nabi SAW bersabda:
لاَ تَجْعَلُوا بُيُوتَكُمْ مَقَابِرَ ، إِنَّ الشَّيْطَانَ يَنْفِرُ مِنَ الْبَيْتِ الَّذِي تُقْرَأُ فِيهِ سُورَةُ الْبَقَرَةِ
Maksudnya:
“Jangan kamu jadikan rumah kamu seperti kubur. Sesungguhnya syaitan lari dari rumah yang dibacakan surah al-Baqarah di dalamnya.”
[6]
Menurut Ibnu Mas’ud R.A pula, katanya:
إِنَّ الشَّيْطَانَ إِذَا سَمِعَ سُورَةَ الْبَقَرَةِ تُقْرَأُ فِي بَيْتٍ، خَرَجَ مِنْهُ
Maksudnya:
“Sesungguhnya syaitan, apabila mendengar surah al-Baqarah dibacakan di dalam rumah, maka dia akan keluar daripada rumah tersebut.”
[7]
Membanyakkan
zikrullah
. Dalam sebuah hadis yang diriwayatkan daripada Jabir bin Abdillah R.Anhuma, Nabi SAW bersabda:
إِذَا دَخَلَ الرَّجُلُ بَيْتَهُ فَذَكَرَ اللَّهَ عِنْدَ دُخُولِهِ، وَعِنْدَ طَعَامِهِ، قَالَ الشَّيْطَانُ: لَا مَبِيتَ لَكُمْ وَلَا عَشَاءَ، وَإِذَا دَخَلَ فَلَمْ يُذْكَرِ اللَّهَ عِنْدَ دُخُولِهِ قَالَ الشَّيْطَانُ: أَدْرَكْتُمُ الْمَبِيتَ
Maksudnya:
“Apabila seseorang masuk ke dalam rumahnya, kemudian dia berzikir kepadanya ketika masuk, dan ketika makan, maka syaitan akan berkata (kepada temannya): ‘Tidak ada tempat menginap dan tidak ada makan malam.’ Tapi apabila dia tidak mengingati Allah (bismillah dan jangan lupa mengucapkan salam) ketika masuk, maka syaitan berkata: ‘Kamu memperoleh tempat menginap’.”
[8]
Membaca
doa ketika hendak masuk ke dalam rumah
 dan kemudian
memberi salam
 kepada mereka yang berada di dalam rumah. Doanya adalah:
اللَّهُمَّ إِنِّي أَسْأَلُكَ خَيْرَ الْمَوْلَجِ، وَخَيْرَ الْمَخْرَجِ، بِسْمِ اللَّهِ وَلَجْنَا، وَبِسْمِ اللَّهِ خَرَجْنَا، وَعَلَى اللَّهِ رَبِّنَا تَوَكَّلْنَا
Maksudnya:
“
Ya, Allah sesungguhnya aku memohon kepada Mu kebaikan ketika masuk dan kebaikan ketika keluar. Dengan menyebut nama Allah kami masuk dan kami keluar. Dan hanya kepada Rabb kami, kami bertawakal”
[9]
Insya-Allah dengan panduan sunnah Rasulullah SAW saat ingin masuk ke rumah, kita akan dilindungi daripada gangguan jin, manusia dan sebarang musibah dengan izin-Nya. Selain meletakkan kebergantungan kepada Allah SWT, ikhtiar seperti mengaktifkan kawalan Rukun Tetangga, memasang CCTV, menggajikan pengawal atau meletakkan alat penggera juga perlu dilakukan.
 Wallahu a’lam.

[1]
 Surah al-Hijr: 26-27
[2]
 Tafsir al-Maraghi, 14/20
[3]
 Riwayat Muslim, no. 2996; Riwayat Ahmad, no. 25194; dan Riwayat Ibn Hibban, no. 6155
[4]

Al-Bidayah wa al-Nihayah
, 1/59
[5]
 Riwayat al-Hakim dalam
al-Mustadrak
, no. 3702
[6]
 Riwayat Muslim, no. 780) dan al-Nasa’ie (10735)
[7]
 Riwayat al-Tabrani dalam Mu’jam al-Kabir (8642) dan al-Darimi (3422)
[8]
 Riwayat Muslim (2018), Abu Daud (3765)
[9]
 Riwayat Abu Daud, no. 5096


#633: Ganjaran Ibadat ketika Suasana Fitnah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apakah kedudukan hadis yang dikatakan berbunyi: “
Ibadat pada suasana fitnah adalah sama seperti hijrah bersama dengan aku.”
Mohon ustaz jelaskan tentang maksud hadis ini. Terima kasih.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Untuk menjawab persoalan di atas, hadis ini diriwayatkan daripada Ma’qal bin Yasar R.A, bahawa Rasulullah SAW bersabda:
الْعِبَادَةُ فِي الْهَرْجِ كَهِجْرَةٍ إِلَىَّ
Maksudnya:
“Beribadat dalam suasana fitnah/musibah bagaikan hijrah kepadaku.”
[1]
Imam al-Nawawi menjelaskan: Maksud daripada hadis ini adalah ketika berlaku fitnah dan bercampur-baurnya perkara dan urusan dalam kalangan manusia. Kelebihan beribadah dalam keadaan seperti ini adalah kerana ramai orang melalaikannya, sehingga tidak ada yang memfokuskan untuk beribadah melainkan sedikit sahaja.
[2]
Al-Qurtubi berkata: “Fitnah dan kesusahan yang menyulitkan akan berlaku, sehingga urusan agama diambil ringan dan sedikit orang yang memperhatikannya. Sehingga tidak ada orang yang memperhatikan kecuali masalah dunianya semata-mata dan kehidupan sehariannya. Oleh kerana itu, pahala ibadah pada waktu kesulitan dan fitnah adalah amat besar sepertimana hadis yang diriwayatkan oleh Muslim, daripada Ma’qal bin Yasar.
[3]
Kalimah
al-harj
 (الْهَرْجِ) ini sebagaimana ditafsirkan dengan maksud berlaku khilaf dan fitnah. Dan ditafsirkan juga, dengan maksud (dalam) sebahagian daripada hadis-hadis pembunuhan kerana fitnah-fitnah dan perselisihan membawa kepada sebab-sebab tersebut. Maka didirikan
musabbab
 pada maqam
sabab
.
Hal ini sepertimana disebut dalam hadis riwayat Abu Hurairah R.A. bahawa Rasulullah SAW bersabda:
لاَ تَقُومُ السَّاعَةُ حَتَّى يَكْثُرَ الْهَرْجُ، قَالُوا: وَمَا الْهَرْجُ يَا رَسُولَ اللهِ؟ قَالَ: الْقَتْلُ، الْقَتْلُ.
Maksudnya: “
Tidak akan datang hari Kiamat sehinggalah banyaknya al-Harj
.” Para sahabat bertanya: “
Wahai Rasulullah, apakah al-Harj itu
?” Baginda menjawab:
“Pembunuhan. Pembunuhan.”
[4]
Al-Hafiz Ibn Hajar dalam kitab
Fath al-Bari
[5]

berkata: Asal lafaz
al-harj
 (الْهَرْجُ) dalam bahasa Arab bermaksud percampuran. Contohnya, ‘هَرَجَ النَّاس’ ertinya manusia telah bercampur-baur. Contoh lain, ‘هَرَجَ الْقَوْم فِي الْحَدِيث’ ertinya orang ramai telah banyak berbicara dan bersimpang-siur.
Kemudian, beliau menukilkan bahawa penulis kitab
al-Muhkam
 menyebut beberapa makna daripada perkataan
al-harj
 (الْهَرْجُ) dan keseluruhannya ada sembilan, iaitu:
Pembunuhan yang kejam (شِدَّة الْقَتْل)
Banyak pembunuhan (كَثْرَة الْقَتْل)
Percampuran (الِاخْتِلَاط)
Fitnah pada akhir zaman (الْفِتْنَة فِي آخِر الزَّمَان)
Banyak pernikahan (كَثْرَة النِّكَاح)
Banyak dusta (كَثْرَة الْكَذِب)
Banyak tidur (كَثْرَة النَّوْم)
Apa yang dilihat ketika tidur, tanpa dapat difahami (مَا يُرَى فِي النَّوْم غَيْر مُنْضَبِط)
Tidak tekun terhadap sesuatu (عَدَم الْإِتْقَان لِلشَّيْءِ)
Al-Jauhari berkata:
أَصْل الْهَرْج الْكَثْرَة فِي الشَّيْء يَعْنِي حَتَّى لَا يَتَمَيَّز
Maksudnya: “Makna asal
al-harj
 (الْهَرْجُ) adalah banyak pada sesuatu, yakni sehingga tidak dapat dibezakan.”
[6]
Berdasarkan kepada hadis Ma’qal bin Yasar juga, kita akan dapat lihat bahawa Syeikh Dr. Yusuf al-Qaradhawi dalam kitabnya,
Fiqh al-Aulawiyyat
 (hlm. 94) telah menjelaskan tentang betapa pentingnya kita berusaha untuk kita beramal pada zaman fitnah, dan di situlah keutamaannya. Kemudian beliau menyatakan, bahawa pada zaman fitnah, fadhilat (bagi) orang yang thabit (tetap) dalam agamanya adalah amat-amat besar, di mana berpegang dengan agamanya pada hari-hari yang perlu kepada kesabaran, baginya pahala 50 daripada sebahagian sahabat.
Justeru, ini menggambarkan bahawa, beramal pada zaman-zaman fitnah demikian adalah perkara yang amat baik, kerana amalan soleh di sini membawa kekuatan kepada berpegang teguh kepada agama dan tetap dengan penuh keyakinan serta
thabit
 (yakni tetap atas kebenaran).
Maka keperluan untuk melakukan amalan soleh pada zaman seperti ini, jauh lebih baik daripada masa-masa yang lain. Itulah yang difahamkan daripada hadis Ma’qal bin Yasar ini.
Selain itu, maksud 50 di sini berdasarkan kepada hadis yang diriwayatkan oleh Abu Daud dan al-Tirmizi, di mana ditambah dengan lafaz: “Bahawa ditanya kepada Rasulullah:
يَا رَسُولَ اللَّهِ، أَجْرُ خَمْسِينَ رَجُلاً مِنَّا أَوْ مِنْهُمْ؟ قَالَ : لاَ بَلْ أَجْرُ خَمْسِينَ مِنْكُمْ
Maksudnya:
“Ya Rasulullah, adakah pahala 50 lelaki itu daripada kalangan kami (yakni dari kalangan sahabat) atau dari kalangan mereka (yakni selepas daripada sahabat)?” Rasulullah SAW menjawab: “Bahkan, pahala 50 di kalangan kamu.”
[7]
Wallahu a’lam.
Bertarikh: 3 Mac 2022 bersamaan 29 Rejab 1443H

[give_form id=”14962″]
[1]
 Riwayat Muslim (2948), al-Tirmizi (2201) Ibn Majah (3235), Ibn Hibban (5957) dan disebut dalam
al-Sahih al-Jami’ al-Saghir wa Ziyadatuhu
 (3974).
[2]
 Lihat
Syarh al-Nawawi ‘ala Sahih Muslim
, 9/340
[3]
 Dinukilkan oleh al-Hafiz Ibn Hajar dalam
Fath al-Bari
, 20/123
[4]
 Riwayat al-Bukhari (1036) dan Muslim (157)
[5]
 Lihat
Fath al-Bari
(20/68)
[6]
 Lihat
Fath al-Bari,
20/68
[7]
 Riwayat Abu Daud dalam
al-Malahim
 (4341) dan al-Tirmizi dalam
al-Tafsir
 (3060). Beliau menyatakan bahawa hadis ini adalah
hasan gharib
. Juga diriwayatkan oleh Ibn Majah dalam
al-Fitan
 (4041).


#208: Hanya Sempat Satu Rakaat Solat Jumaat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah saya mendapat Jumaat jika saya terlewat hadiri solat Jumaat, dan hanya sempat satu rakaat sahaja bersama imam, iaitu di rakaat kedua? Adakah saya perlu tambah satu rakaat sahaja atau perlu solat Zohor? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan firman Allah SWT:
يَا أَيُّهَا الَّذِينَ آمَنُوا إِذَا نُودِيَ لِلصَّلَاةِ مِن يَوْمِ الْجُمُعَةِ فَاسْعَوْا إِلَىٰ ذِكْرِ اللَّـهِ وَذَرُوا الْبَيْعَ ۚ ذَٰلِكُمْ خَيْرٌ لَّكُمْ إِن كُنتُمْ تَعْلَمُونَ
Maksudnya
: “
Wahai orang-orang yang beriman! Apabila diserukan azan (bang) untuk mengerjakan sembahyang pada hari Jumaat, maka segeralah kamu pergi (ke masjid) untuk mengingati Allah (dengan mengerjakan sembahyang jumaat) dan tinggalkanlah berjual-beli (pada saat itu); yang demikian adalah baik bagi kamu, jika kamu mengetahui (hakikat yang sebenarnya).”
[1]
Menurut Syeikh al-Sa’di, ayat ini mengajar kita bahawa Allah SWT menyuruh hamba-hamba-Nya yang beriman supaya bersegera hadir ke masjid untuk solat Jumaat sejurus azan dikumandangkan, dan menjadikan solat Jumaat itu sebagai keutamaan dan urusan yang paling utama.
[2]
Maksud ‘
فَاسْعَوْا إِلَىٰ ذِكْرِ اللَّـهِ
’ (
segeralah kamu pergi (ke masjid) untuk mengingati Allah
), para ulama mentafsirkannya dengan maksud segera untuk mendengar khutbah jumaat dan melakukan solat Jumaat selepasnya.
[3]
Imam Syaukani pula menyatakan: Allah SWT memerintahkan di dalam kitab-Nya yang mulia supaya bersegera zikrullah. Dan khutbah adalah salah satu bentuk dari zikrullah. Sekiranya khutbah tidak termasuk dalam maksud zikrullah pun, maka khutbah itu hukumnya fardhu
.
[4]
Islam melarang segala bentuk aktiviti melalaikan apabila muazin telah mengumandangkan azan kedua berdasarkan firman Allah SWT di atas. Syeikh Jalaluddin al-Mahalli menyatakan:
“
Perkataan perintah dalam ayat tersebut menunjukkan kepada kewajiban, dalam konteks ini dengan cara meninggalkan jual beli, maka haram melakukannya. Diqiyaskan dengan jual beli, iaitu segala aktiviti yang telah kami jelaskan, kerana secara maknanya sama dengan jual beli dalam isu melalaikan Jumaat.
”
[5]
Syeikh ‘Umairah pula menjelaskan: Ini memberi petunjuk kepadamu bahawa seseorang yang rumahnya sangat dekat dengan masjid jami’ dan dia meyakini dapat memperoleh Jumaat sekiranya dia menyusul di pertengahan khutbah, (tetap) haram baginya menetap di rumah kerana kesibukannya bersama keluarga atau lainnya, bahkan wajib baginya untuk bergegas menuju masjid jami’, kerana mengamalkan firman Allah SWT, “
إِذَا نُودِيَ لِلصَّلَاةِ
…” (
Apabila diserukan azan untuk mengerjakan sembahyang…
)”
[6]
Selain itu, terdapat banyak hadith yang menuntut seseorang itu untuk hadir awal ke masjid bagi tujuan menunaikan solat Jumaat. Antaranya hadith yang diriwayatkan oleh Abu Hurairah RA, bahawa Nabi SAW bersabda:
مَنِ اغْتَسَلَ يَوْمَ الجُمُعَةِ غُسْلَ الجَنَابَةِ ثُمَّ رَاحَ، فَكَأَنَّمَا قَرَّبَ بَدَنَةً، وَمَنْ رَاحَ فِي السَّاعَةِ الثَّانِيَةِ، فَكَأَنَّمَا قَرَّبَ بَقَرَةً، وَمَنْ رَاحَ فِي السَّاعَةِ الثَّالِثَةِ، فَكَأَنَّمَا قَرَّبَ كَبْشًا أَقْرَنَ، وَمَنْ رَاحَ فِي السَّاعَةِ الرَّابِعَةِ، فَكَأَنَّمَا قَرَّبَ دَجَاجَةً، وَمَنْ رَاحَ فِي السَّاعَةِ الخَامِسَةِ، فَكَأَنَّمَا قَرَّبَ بَيْضَةً، فَإِذَا خَرَجَ الإِمَامُ حَضَرَتِ المَلاَئِكَةُ يَسْتَمِعُونَ الذِّكْرَ
Maksudnya: “Sesiapa yang mandi pada hari Jumaat (seperti) mandi janabah lalu segera pergi ke masjid, maka seakan-akan berkorban dengan unta, sesiapa yang pergi pada masa yang kedua, maka seakan-akan dia berkorban dengan lembu, dan sesiapa pergi pada masa yang ketiga, maka seakan-akan dia berkorban dengan biri-biri jantan yang bertanduk, dan sesiapa yang pergi pada masa yang keempat seakan-akan dia berkorban dengan seekor ayam, dan sesiapa yang pergi pada masa kelima, maka seakan-akan dia berkorban dengan sebiji telur dan apabila imam telah keluar (untuk berkhutbah) maka para malaikat turut hadir untuk mendengar peringatan (khutbah).”
[7]
Antara yang boleh difahami berdasarkan hadith di atas adalah tuntutan buat umat Islam agar hadir awal ke masjid disebabkan ganjaran yang terdapat di dalam hadith. Ini juga disebutkan oleh Imam al-Nawawi RA: “Telah bersepakat ashab kami dan selain daripada mereka bahawa sunat hadir awal ke solat Jumaat pada masa yang pertama berdasarkan hadith yang lepas (hadith di atas). Melihat kepada masa-masa yang disebutkan di atas terdapat tiga pendapat iaitu:
Setelah terbitnya fajar dan ini yang dipilih oleh penulis (Imam al-Syirazi) dan ramai ulama’.
Setelah terbitnya matahari dan pendapat ini tidak dipilih di dalam kitab al-Tanbih serta mengingkari pendapat ini bagi sesiapa yang berpegang teguh padanya.
Masa-masa yang dimaksudkan adalah tempoh-tempoh yang singkat selepas tergelincir (matahari) dan inilah yang dipilih oleh al-Qadhi Husain, Imam al-Haramain dan selain daripada kedua mereka dari ahli Khurasan dan ini adalah mazhab Malik.
[8]
Menurut kitab al-Mu’tamad dalam mazhab al-Syafie, dikira masa-masa tersebut di atas bermula dari terbitnya fajar kerana ia merupakan permulaan pensyariatan (solat Jumaat) dan padanya juga dibolehkan untuk mandi sunat Jumaat.
[9]
Di akhir hadith, dinyatakan bahawa malaikat akan  mendengar khutbah apabila imam telah keluar. Ini menunjukkan bahawa barangsiapa yang hadir selepas daripada imam keluar tidak akan memperolehi ganjaran orang yang hadir awal ke solat Jumaat. Di samping itu, tuntutan datang awal ke masjid adalah bagi menggalakkan orang untuk mendapatkan fadhilat yang disebutkan di dalam hadith
و
 mendapatkan kelebihan saf pertama, menunggunya serta menyibukkan diri dengan perkara-perkara sunat dan berzikir atau seumpama dengannya. Ini semuanya tidak akan diperolehi dengan pergi ke masjid selepas gelincirnya sebahagian daripadanya (matahari) dan tidak juga mendapat kelebihan jika datang selepas daripada tergelincirnya (matahari) kerana ketika itu seruan (azan) dikumandangkan.
[10]

Isu Hanya Sempat Satu Rakaat Solat Jumaat
Berkenaan persoalan di atas, jika dia sempat satu rakaat bersama dengan Imam, maka dia mendapat Jumaat. Ini berdasarkan hadis Nabi SAW:
مَنْ أَدْرَكَ رَكْعَةً مِنَ الصَّلاَةِ، فَقَدْ أَدْرَكَ الصَّلاَةَ
Maksudnya
:
“Barangsiapa yang sempat mendapat satu rakaat daripada solat (solat jumaat dan lain-lain) maka dia mendapat solat itu.”
[11]
Disebabkan dia sempat satu rakaat bersama imam, maka dia hanya perlu menambah satu rakaat sahaja. Daripada Abu Hurairah RA bahawa Rasulullah SAW bersabda:
مَنْ أَدْرَكَ مِنَ الْجُمُعَةِ رَكْعَةً فَلْيُصَلِّ إِلَيْهَا أُخْرَى
Maksudnya
:
“Barangsiapa yang sempat satu rakaat (bersama imam) dalam solat Jumaat maka dia tambah satu rakaat lagi.”
[12]
Akan tetapi, jika dia tidak sempat satu rakaat bersama imam, maka dia perlu menambah 4 rakaat solat Zuhur. Sebagai contoh dia datang ketika imam sedang tahiyyat akhir. Ini kerana solat Jumaat wajib secara berjemaah. Daripada Tariq bin Syihab RA, Nabi SAW bersabda:
الْجُمُعَةُ حَقٌّ وَاجِبٌ عَلَى كُلِّ مُسْلِمٍ فِي جَمَاعَةٍ
Maksudnya
:
“Jumaat itu adalah hak wajib setiap Muslim lelaki dalam keadaan berjemaah.”
[13]
Pengarang al-Fiqh al-Manhaji menyebut: Sesungguhnya dikira dapat berjemaah dalam solat Jumaat dengan dapat sekurang-kurangnya satu rakaat penuh. Oleh itu, sekiranya dapat satu rakaat sahaja maka Jumaatnya sah.
[14]
Di dalam Syarh al-Zad dan Hasyiahnya menyebut: “Sesiapa yang mendapati bersama imam sempat satu rakaat solat Jumaat, maka dia sempurnakan satu rakaat lagi secara ijmak. Tetapi jika tidak sempat walaupun satu rakaat – seperti imam i’tidal pada rakaat, kemudian seseorang itu baru masuk solat bersamanya – maka hendaklah dia sempurnakan solat Zuhur dengan empat rakaat.
[15]
Wallahu a’lam.
Bertarikh 5 Januari 2022 bersamaan 2 Jamadil Akhir 1443 H
[1]
 Surah al-Jumu’ah: 9
[2]
 Lihat
Tafsir al-Sa’di
, 1/863
[3]
 Lihat
Tafsir Ayat al-Ahkam

oleh Syeikh Ali al-Sobuni, 2/362
[4]
 Lihat
al-Sail al-Jarrar al-Mutadafiq ‘ala Hadaiq al-Azhar
 hlm. 182
[5]
 Lihat
Kanz al-Raghibin Syarh Minhaj al-Thalibin
, 1/ 334
[6]
 Lihat
Hasyiyah Umairah ‘ala al-Mahalli
, 1/ 334
[7]
 Riwayat al-Bukhari (881) dan Muslim (850)
[8]
 Lihat
al-Majmu’
, 4/540
[9]
 Lihat
al-Mu’tamad
, 1/528-529
[10]
 Lihat
al-Minhaj
, 541/4
[11]
 Riwayat Bukhari (580) dan Muslim (607)
[12]
 Riwayat Ibn Majah (1121), al-Baihaqi dalam al-Sunan al-Kubra (5945) dan al-Hakim (1708)
[13]
 Riwayat Abu Daud (1067)
[14]
 Lihat
al-Fiqh al-Manhaji,
1/509
[15]
 Lihat
Taudhih al-Ahkam,
2/572


#7 Hobi Kumpul Figura Aksi

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
SOALAN
Ustaz, saya ada hobi mengumpul figurà robot yang mana sesetengahnya berbentuk mirip manusia dan hobi ni sikit sebanyak terpalit kepada anak saya tapi anak saya lebih kepada Ultraman dan Kamen Rider. Mohon penjelasan ustaz apa hukum menyimpan figura/patung mainan ni.
JAWAPAN
Saya menyarankan sesuatu hobi yang kita pilih itu biarlah yang membuatkan dekat kita dengan Tuhan. Contohnya, aktiviti sukarelawan membantu kebajikan dan pendidikan golongan fakir dan miskin, membersihkan tandas-tandas masjid, dan membeli bahan bacaan yang baik dan membacanya.
Tidak ada masalah untuk memiliki patung-patung kecil sebagai permainan, asalkan tidak disucikan, didewakan dan membawa kepada pembaziran. Ini berdasarkan sebuah hadis daripada A’isyah
radhiyallahu ‘anha
:
كُنْتُ أَلْعَبُ بِالْبَنَاتِ عِنْدَ النَّبِىِّ – صلى الله عليه وسلم – وَكَانَ لِى صَوَاحِبُ يَلْعَبْنَ مَعِى ، فَكَانَ رَسُولُ اللَّهِ – صلى الله عليه وسلم – إِذَا دَخَلَ يَتَقَمَّعْنَ مِنْهُ ، فَيُسَرِّبُهُنَّ إِلَىَّ فَيَلْعَبْنَ مَعِى
Maksudnya:
“Aku pernah bermain patung permainan ketika tinggal bersama Nabi SAW, sedangkan aku memiliki beberapa sahabat yang biasa bermain bersamaku. Maka, ketika Rasulullah SAW masuk dalam rumah, sehabat-sahabat aku itu pun bersembunyi dari Baginda. Lalu Baginda menyerahkan mainan padaku satu demi satu lantas mereka pun bermain bersamaku”.
[1]
Imam Ibn Hajar al-Asqalani berkomentar:
 “Para ulama berdalil dengan hadis ini akan bolehnya patung boneka berupa perempuan dan bolehnya mainan untuk anak perempuan. Hadis ini adalah pengecualian dari keumuman hadis yang melarang membuat tandingan yang serupa dengan ciptaan Allah. Kebolehan ini ditegaskan oleh al-Qadi ‘Iyadh dan beliau katakan bahwa inilah pendapat majoriti ulama.”
[2]
Pepatah Arab ada menyebutkan:
من شب على شئ شاب عليه
Maksudnya: “Barang siapa pada masa mudanya biasa berbuat atas sesuatu, nescaya pada masa tuanya terbiasa atas sesuatu itu.”
Sebahagian salafussoleh pernah berkata:
التوفيق خير قائد، وحسن الخلق خير قرين، والعقل خير صاحب، والأدب خير ميراث
Maksudnya:
“Sebaik-baik ketua adalah panduan daripada Allah, sebaik-baik teman adalah akhlak yang baik, sebaik-baik sahabat adalah akal, sebaik-baik harta pusaka adalah adab”.
Wallahua`lam.

____________________
[1]
 Hadis Riwayat al-Bukhari, no. 6130
[2]

Fath al-Bari fi Syarh Sahih al-Bukhari
, 10/527).


#1126: Hubungan Sosial Antara Agama

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Boleh terangkan bagaimana bentuk hubungan sosial antara Muslim dan lainnya?
Jawapan:
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Firman Allah SWT:
يَا أَيُّهَا النَّاسُ إِنَّا خَلَقْنَاكُمْ مِنْ ذَكَرٍ وَأُنْثَى وَجَعَلْنَاكُمْ شُعُوبًا وَقَبَائِلَ لِتَعَارَفُوا
Maksudnya:
“Wahai umat manusia! Sesungguhnya Kami telah menciptakan kamu dari lelaki dan perempuan, dan Kami telah menjadikan kamu berbagai bangsa dan bersuku puak, supaya kamu berkenal-kenalan (dan beramah mesra antara satu dengan yang lain).”
(Surah al-Hujurat: 13)
Dari segi istilah, kalimah
al-ta’ayush
 ialah satu terma yang baharu dan kontemporari. Terdapat beberapa ilmuwan semasa yang cuba memberikan penafsiran dan maksud terhadap terma ini. Ada segelintir yang meletakkan tambahan kepada
ta’ayush al-silmi
 yang membawa maksud kehidupan bersama secara aman atau
peaceful co-existence.
 Oleh kerana itu, kadang kala terma-terma yang hampir sama dengan maksud
ta’ayush turut digunakan seperti tasamuh, taqarub, tasakun, takamul dan tajanus.
Syeikh Abdullah bin Bayyah berkata:
Al-Taʿayusy
 (التعايش) bermaksud
al-wujud al-mutazamin
(الوجود المتزامن) /
 Co-existence
 / Kewujudan Bersama. Ia berkait juga dengan Al-tasākun (التساكن) yang bermaksud tinggal bersama atau cohabitation. Terkadang ia berlaku secara
 silmi
/aman/
pacify
 dan terkadang secara
ʿadāwah
/permusuhan/
hostile
. Beliau berpendapat, di sisi Islam, ia bermaksud kita hidup bersama dengan orang bukan Islam dengan keadaan selamat dan sejahtera, dengan syarat dan kriteria tertentu.
Dalam buku
al-Taqarub wa al-Ta’ayush Ma’a Ghayr al-Muslimin
 (hlm. 9) oleh Syeikh Muhammad bin Hasan al-Syarif disebut: “Adapun maksud
ta’ayush
 ialah (kehidupan) antara kita dan bukan Islam yang menetap di sekeliling kita dari kalangan ahli zimmah yang dinamakan sekarang sebagai warganegara dan juga kehidupan antara golongan bukan Islam yang ada perjanjian
(mu’ahad)
 yang masuk ke negara kita dengan perjanjian aman iaitu yang dinamakan sekarang sebagai visa.”
Manakala, dalam
al-Ta’ayush fi al-Qur’an al-Karim Dirasah Ta’siliyyah
 (hlm. 4) oleh Syeikh. Dr. Mahasin al-Fadhl disebut: “
Ta’ayush
 bermaksud anda hidup bersama dengan orang lain dalam keadaan boleh menerima kewujudan masing-masing dan secara harmoni sama ada mereka menyamai anda atau berbeza tanpa salah seorang menghalang kehidupan yang lain. Beliau merumuskan bahawa konsep
al-ta’ayush
 adalah untuk semua makhluk termasuk manusia, haiwan dan alam semesta. Walaubagaimanapun, fokus artikel ini adalah
al-ta’ayush
 antara orang Islam dan bukan Islam dalam sebuah negara.”
Berdasarkan kepada definisi-definisi di atas, dapat disimpulkan bahawa kalimah fiqh
al-ta’ayush
 merujuk kepada suatu ilmu mengenai hukum hakam Syarak berkaitan tatacara kehidupan bersama antara golongan Islam dan bukan Islam dalam keadaan harmoni dan aman berdasarkan kepada hubungan yang wujud pada zaman kontemporari. Hubungan antara golongan Islam dan bukan Islam dalam sesebuah negara dinamakan
muwatanah
(kewarganegaraan) yang mana masing-masing dilindungi di bawah satu perlembagaan yang sama. Ia agak berbeza dengan prinsip yang ada pada zaman silam iaitu golongan bukan Islam lebih dikenali sebagai zimmi.
Prinsip Dan Asas Pensyariatan Fiqh al-Ta’ayush
Secara asasnya,
fiqh al-ta’ayush
 dan
muwatanah
terbina di atas prinsip dan dasar Islam yang menyeru kepada kesejahteraan dan keamanan. Keadilan dan berlaku baik kepada golongan bukan Islam selagi mana mereka tidak memerangi agama Islam adalah suatu yang telah termaktub dalam nas al-Quran:
لا يَنْهَاكُمُ اللَّهُ عَنِ الَّذِينَ لَمْ يُقَاتِلُوكُمْ فِي الدِّينِ وَلَمْ يُخْرِجُوكُمْ مِنْ دِيَارِكُمْ أَنْ تَبَرُّوهُمْ وَتُقْسِطُوا إِلَيْهِمْ إِنَّ اللَّهَ يُحِبُّ الْمُقْسِطِينَ
Maksudnya:
“Allah tidak melarang kamu untuk berbuat baik dan berlaku adil terhadap orang-orang yang tiada memerangimu kerana agama dan tidak (pula) mengusir kamu dari negerimu. Sesungguhnya Allah menyukai orang-orang yang berlaku adil.”
(Surah al-Mumtahanah: 8)
Syeikh Tahir ibn Asyur berkata: “Frasa, ‘sesungguhnya Allah mengasihi orang-orang yang berlaku adil,’ ialah suatu komentar, yakni Allah mencintai setiap orang yang berlaku saksama, termasuklah mereka yang saksama terhadap orang-orang yang membuat perjanjian dengan mereka dalam agama sekalipun mereka memiliki perbezaan, mereka tetap elok interaksinya terhadap orang-orang itu.” (Lihat
Tafsir al-Tahrir wa al-Tanwir
, 25/153)
Ayat di atas menerangkan secara jelas bahawa Allah SWT tidak melarang umat Islam untuk berlaku adil kepada mereka yang tidak memerangi orang Islam. Bahkan Allah SWT tidak menghalang umat Islam menyalurkan kebaikan kepada mereka. Malahan [أن تبروهم] ditafsirkan oleh Imam Ibn Kathir dengan makna [تحسنوا إليهم] iaitu berlaku ihsan kepada mereka. (Lihat
Tafsir al-Quran al-‘Azim
, 15/16)
Ini disokong dengan dalil-dalil syarak yang memberi penekanan kepada perlindungan kepada golongan bukan Islam yang berada dalam negara Islam. Golongan bukan Islam mengikut uruf zaman silam diistilahkan dengan
ahli zimmah
. Sesebuah negara hendaklah melindungi mereka dari sebarang tindakan salah laku terhadap mereka dan menyediakan kebebasan individu kepada mereka. Dengan kata lain, sebarang bentuk penindasan dan kezaliman adalah di larang sama sekali.
Sabda Nabi SAW:
أَلاَ مَنْ ظَلَمَ مُعَاهِدًا ، أَوِ انْتَقَصَهُ ، أَوْ كَلَّفَهُ فَوْقَ طَاقَتِهِ ، أَوْ أَخَذَ مِنْهُ شَيْئًا بِغَيْرِ طِيبِ نَفْسٍ ، فَأَنَا حَجِيجُهُ يَوْمَ الْقِيَامَةِ.
Maksudnya:
“Ingatlah! Barangsiapa menzalimi kafir mua’ahad atau menindas, membebankan di luar kemampuan atau mengambil sesuatu tanpa persetujuannya maka akan menjadi penghujah baginya pada hari Kiamat.”
Riwayat Abu Dawud (3052)
Namun dalam konteks semasa, golongan bukan Islam yang tinggal di sesebuah negara bersama orang-orang Islam sudah lagi tidak dinamakan sebagai
zimmi
. Sebaliknya istilah yang terpakai ialah muwatin atau warganegara. Malahan perlindungan kepada setiap warganegara dijamin oleh perlembagaan. Dalam konteks Malaysia, Perkara 8 Perlembagaan Malaysia secara jelas menyebut:
(1) Semua orang adalah sama rata di sisi undang-undang dan berhak mendapat perlindungan yang sama rata di sisi undang-undang.
Berikut ialah beberapa prinsip dan asas kepada fiqh
al-ta’ayush
:
Tolak ansur dan kemanusian dalam Islam
Agama Islam selari dengan tabiat manusia dan bercirikan sebuah agama yang mudah dan menjauhi kesulitan. Inilah yang diungkapkan oleh baginda Nabi SAW :
إِنَّمَا بُعِثْتُ بِالْحَنِيفِيَّةِ السَّمْحَةِ
Maksudnya:
“Sesungguhnya aku dibangkitkan dengan ugama yang lurus lagi mudah.”
Riwayat al-Tabarani (7715)
Ciri-ciri
al-yusr
 (Islam itu mudah) ini terzahir dalam prinsip tasamuh (tolak ansur) dan insaniyyah (kemanusian) dalam hubungan sesama orang bukan Islam. Ini semua adalah kerana sebab rahmat Allah kepada hamba-hambaNya yang mencakupi semua makhluk. Sabda Nabi saw:
مَنْ لَا يَرْحَمُ لَا يُرْحَمُ
Maksudnya:
“Barangsiapa yang tidak memberi rahmat maka tidak akan dirahmati.”
Riwayat al-Bukhari (5997)
Ibn Hajar al-Asqalani ketika mengulas hadis ini, menukilkan daripada Ibn Battal yang berkata: “Hadis ini mengandungi maksud galakan kepada menggunakan rahmat (perasaan belas kasihan) kepada semua makhluk sama ada orang mukmin, kafir, haiwan yang dimiliki atau tidak dimiliki. Termasuk dalam rahmat ialah sentiasa memberi makan, minum dan meringankan bebanan dan tidak melakukan tindakan salah laku dengan memukul.” (Lihat
 Fath al-Bari
, 10/440)
Di antara manifestasi kerahmatan Islam ialah tiada elemen paksaan dalam agama. Orang bukan Islam bebas mengamalkan budaya dan agama mereka dalam sebuah negara dengan syarat tidak memberi mudarat kepada orang lain. Ini bertitik tolak daripada prinsip tolak ansur dan kemanusian yang dijunjung dalam Islam.
Firman Allah SWT:
وَلَقَدْ كَرَّمْنَا بَنِي آدَمَ
Maksudnya:
“Sesungguhnya kami telah memuliakan anak Adam.”
(Surah al-Isra’: 70)
Menurut Dr Mahmud Sidqi Sadiq al-Hawari, ahli jawatankuasa Pejabat Wakil Syaikh al-Azhar al-Syarif (temubual 23 Okt 2018, Pejabat Mashyakhah al-Azhar, Kaherah) ketika menghuraikan
hifz al-din
:
فأنت تحترم الإنسان أولا في درجة أولى من الاحترام لأنه إنسان من صنع الله
.
Maksudnya:
“Maka kamu hendaklah menghormati manusia pertama sekali di peringkat pertama memberi kehormatan kerana dia adalah manusia termasuk ciptaan Allah.”
Prinsip
tasamuh
 (tolak ansur) mencakupi maksud memberi kebebasan beramal bagi mereka, tidak menyakiti mereka dalam hal kepercayaan seperti mencaci dan tidak memusnah tempat ibadat mereka.
Saya meminjam kata-kata Dr Yusuf al-Qaradhawi:
“Mereka dikira dengan istilah baru iaitu “warganegara” di dalam negara Islam. Golongan Muslimin telah memutuskannya sejak abad pertama sehingga ke hari ini, bahawa mereka mempunyai hak yang sama dengan apa yang dimiliki oleh golongan Muslimin, dan akan dihitung ke atas diri mereka seperti yang dihitung ke atas diri kaum Muslimin, kecuali apa yang berkaitan dengan urusan agama dan akidah (kepercayaan), maka Islam akan membiarkan mereka hidup bebas dengan apa jua pegangan yang dipercayai oleh mereka, dengan tiada sebarang campur tangan oleh agama Islam dalam konteks ini.”
(Lihat
al-Halal wa al-Haram fi al-Islam,
hlm. 646)
Semoga penerangan secara ringkas ini dapat difahami dengan baik betapa Islam menjunjung hubungan sesama insani yang merentasi bahasa, bangsa, bahkan agama.
Wallahu a’lam.
Bertarikh: 22 Mac 2023 bersamaan 29 Syaaban 1444H